recursal/SuperWikiNEXT-32B huggingface dataset:
**歐陸哲學**（**continental philosophy**）係指喺 19 至 20 世紀由歐洲大陸起源嘅相關哲學傳統，同英美嘅分析哲學相對照。歐陸哲學包括咗現象學、存在主義、解釋學、結構主義、後結構主義、後現代主義、解構，以及批判理論（例如法蘭克福學派）、心理分析、尼采、同埋絕大部分嘅馬克思主義同馬克思哲學流派。

歷史
--

將歐陸哲學同分析哲學區分開來係近代嘅事，大致可由二十世紀早期開始計起。但係，作為一種哲學傳統嘅區分，佢嘅源頭最早可追溯到康德。分析哲學雖然受到康德嘅影響，但係對佢以後嘅十九世紀德國哲學家，例如黑格爾、叔本華、馬克思同尼采等所謂「歐陸哲學」嘅主要思想都冇咩大嘅興趣。

二十世紀上半葉，德國仍然係歐洲最具活力嘅哲學重鎮，呢一番景像一直保持到希特拉上台為止。希特拉上台之後，一大批最優秀嘅德國哲學家——其中大部分係猶太人或者係左翼學者——不斷走到海外（尤其係美國），令到德國哲學界日漸沈寂。同樣嘅情形亦都同時發生喺法蘭克福學派上。同一個時期，亦有一啲哲學家留咗喺到，例如當時德國最傑出嘅哲學家之一——海德格爾，佢信奉納粹主義。但當納粹失勢之後，呢批人發現佢哋唔單止被禁止教學，甚至佢哋本人，亦都連同佢哋嘅哲學一齊被世人拋棄。

二戰之後，德國哲學喺法國引發咗一股研究嘅熱潮。原因主要有兩個方面，其中一個係法國共產黨喺法蘭西解放運動中所起嘅作用令到法國共產黨喺短期內成為咗法國嘅最大政黨，對共產主義學說嘅翻譯熱情又進一步激發咗對馬克思哲學同黑格爾哲學嘅興趣，喺呢一股思潮嘅影響下，呢兩個人嘅學說第一次開始喺法國大學入面被廣泛研究；第二個原因，另一股主流思潮關注嘅焦點就係現象學家胡塞爾以及佢嘅學生海德格爾嘅學說，喺推動呢股風潮嘅運動入面，薩特扮演咗非常重要嘅角色，佢唔單止係當時知名嘅作家同哲學教師，同時亦係一位非常有影響力嘅公共知識分子，佢將佢自己嘅學說叫做存在主義。

英語國家嘅歐陸哲學
---------

「歐陸哲學」喺唔同流派之間嘅分歧好大，令到「歐陸哲學」呢一個術語本身都冇太大嘅描述價值。美國同英國由二十世紀八十年代開始，已經有唔同嘅教授寫咗大量有關「歐陸哲學」嘅內容。（注：有啲講法文同德文嘅歐洲哲學家，例如戈特洛布·弗雷格同維也納學圈，對分析哲學有好重要嘅貢獻，但呢啲人一般唔會畀人當係「歐陸哲學家」。）

而歐洲大陸國家同埋英語國家，對待「歐陸哲學」嘅態度都好唔同。喺德國同法國，「歐陸哲學」係大學哲學系教學嘅核心，但喺英語國家入面，哲學系講授嘅一般都係分析哲學，而「歐陸哲學」就屬於另一個科系。（「歐陸哲學」一般被當作人文學科，例如文學、電影、建築、藝術史等領域入面，通常作為文藝理論或者批評理論嚟介紹，而喺社會學科當中，社會學、人類學同埋社會心理學等領域入面，有時又會被當係社會理論或批判嘅社會理論。）

雖然分析哲學同歐陸哲學嘅分界並唔係絕對，但兩種學說確實喺側重點同風格上有好明顯嘅唔同。反對先驗懷疑論係歐陸哲學嘅一個基調，呢種觀點認為思想唔能夠脫離自然或者物質前提獨立噉存在，但哲學家又必須去處理呢種不可能性。例如，黑格爾認為思想唔能夠遊離於歷史，對馬克思嚟講，人類嘅一切意識形態都離唔開階級嘅鬥爭，而尼采就認為意志係嚟源於對權利嘅欲望，而海德格爾同薩特就主張思想必須要處理「存有」嘅問題，而德裏達就提醒人，喺辨析各種哲學同思想時，唔可以忘記歷史有偶發性，而各種語言同文本之間又有住相互依賴性。

而歐陸哲學家通常對分析哲學家噉樣睇，佢哋相信方法學，認為只要有適當嘅方法，就可以毫無疑義噉對所有思想同當中嘅相互關系進行歸類同分析，雖然有時分析哲學家都可能會提出一啲同歐陸哲學家睇法相類似嘅懷疑論作為分析成果，但佢哋唔會將呢一種懷疑論當係方法學上嘅假設。

除此之外，分析哲學通常係圍繞住一啲講唔完嘅辯論，為咗呢啲辯題，一代代嘅哲學家貢獻咗佢哋所有嘅智慧，而歐陸哲學則傾向於將研究嘅重心放喺幾個關鍵嘅思想家身上，討論佢哋嘅哲學同埋相互之間嘅關系。哈佛大學教授斯坦利·卡維爾解釋分析哲學同歐陸哲學嘅差異嗰陣，佢噉樣講：

哲學喺傳承嘅過程入面，可以被當係一啲有待解決嘅問題（例如英美分析哲學家係噉樣睇），又可以當係一連串有待解讀嘅文本（例如歐陸哲學家係噉樣睇） 。喺唔同嘅傳承模式下，思維訓練方法、批評同埋對話嘅標準、寫作流派、作者嘅角色，都會跟住唔同。

參考
--

1. ↑  摘自 Stanley Cavell 嘅《爱默生的先验论》（Emerson's Transcendental Etudes）一书中"美国生活方式下的哲学家"章节，第45页。

書籍
* Simon Critchley, Continental Philosophy: A Very Short Introduction. Oxford University Press (2001) ISBN 0-19-285359-7
**詹志民**，原名**詹志文**，係香港商業電台DJ，曾經俾同台DJ森美戲稱「方人方面方剛」，喺《森美小儀山寨王》時代，名為Leo。但係為配合電台節目《空中喱民》，所以將「文」字改為「民」。並人稱「四方果」，一度俾森美喺《森美移動》中喺Yahoo!揾四方果，成為一時佳話。

佢喺葵涌葵盛邨長大，2001年向俞琤自薦加入商業電台，喺林海峰嘅節目《好世界》中，負責其中一個15分鐘嘅遊戲環節。其後喺森美同阮小儀嘅節目《森美小儀dot dot dot》中擔任副手，跟過卓韻芝學習劇本創作。電台認為佢同森美同埋阮小儀夾得到，正式加入佢哋嘅節目《森美小儀dot dot dot》。再加入森美嘅週末遊戲節目《森美移動》，其後更加有個人節目《Pat Pat Leo》，2005年同張家豐（阿喱）夾埋做節目《空中喱民》，後來有個人音樂節目《Chi Man's Choice》，開始喺商業電台抬頭。而家間中參與《架勢堂》為Hit Hot Hong Kong出題目。

2006年6月12號起同蘇耀宗（細So）及 張家豐（阿喱）主持新遊戲節目《大鐵人123》。

現主持節目
-----

* 《森美移動》 逢週六夜晚十一點至週日凌晨一點

曾主持/參與節目
--------

* 《森美小儀dot dot dot》
* 《森美小儀山寨王》
* 《903 發開口夢》
* 《正在叱咤》
* 《Chi Man's Choice》
* 《Pet Pet Leo》
* 《大鐵人123》
* 《榜住你放榜》
* 《喱民精選》 逢週六下晝五點至六點
* 《空中喱民》 逢週一至週五夜晚八點至十點（2006年8月因播放廣播劇戀愛樂園，節目減至9:30）
* 《Do人Show》 逢週一至週五夜晚九點至十點

曾參與廣播劇
------

* 吳水@黃金少年
* 占爺@公子日記
* Model王傳奇
* 大衛營廣播劇
* 四方果@爆籃無敵
* 森美幻想劇
* 師傅仔@街車王
* 壞同學@uma與neko
* 副隊長、雲吞雞將軍@宇宙突擊隊之 Uma 與 Neko — 砂鍋雲吞雞
* 豹膽民@大佬冰室

屋企
--

詹志民已結婚，同阿爸阿媽一齊住，阿爸係的士司機，阿媽嚮銅鑼灣登龍街嘅合利車仔麵鋪頭賣嘢。屋企人信奉基督教，宗教聖歌《奇異恩典》係佢鍾意嘅一首歌。

出面網頁
----

* 商業電台主持簡介
* 《空中喱民》官方網站
* Pet Pet Leo 成才記

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
呢篇文講足球員。搵緊原名「鄒正」嘅歌手嘅話，請睇〈**鄒文正**〉。

**鄒正**（粵拼：zau1 zing3；簡化字：**邹正**；1988年2月7號—）係中國嘅足球員，山東青島人，司職中場，而家效力緊廣州恆大淘寶。

生涯
--

### 球會

鄒正喺2001年正式開始踢波，最初加入青島海牛（今日嘅青島中能），直到2007年先至入選到首發。喺2007年11月4號同深圳香雪上清飲（今日嘅深圳宇恆）嘅比賽第一次正式出場。而佢第一個入波係喺2008年9月15號同大連實德（2013年底解散）踢嘅比賽當中出場

2014年12月24號，鄒正正式加盟廣州恆大淘寶隊踢波，之後連續喺中超同亞冠嘅比賽出場。2015年12月17號晚黑同巴塞隆拿踢嘅比賽，打到第34分鐘同巴塞中場爭波時出現嚴重受傷而至少休戰半年。

### 國家隊

得獎紀錄
----

### 球會

**廣州恆大淘寶**

* 中超：1 !12015
* 亞冠：1 !12015

註
-

1. ↑  〈进球战一波三折 深圳2-2青岛保级成功 视频　评〉. 搜狐. 2007-11-04. 喺2012-09-24搵到.
2. ↑  〈詹姆斯无力救主 大连1-2青岛客场不胜 视频　评〉. 搜狐. 2008-09-15. 喺2012-09-24搵到.
3. ↑   恒大官方宣布邹正张佳祺加盟球队 搜狐 （2014-12-25）
4. ↑  揪心！邹正小腿骨折严重变形 已送往医院治疗 腾讯 （2015-12-17）

出面網頁
----

* 球员资料——邹正 广州恒大淘宝足球俱乐部
* 球员资料 搜狐（中超数据库）
座標: 46°36′33.1″N 124°57′50.2″E﻿ / ﻿46.609194°N 124.963944°E﻿ / 46.609194; 124.963944

中華人民共和國 > 黑龍江省 > 大慶市 > 薩爾圖區 > **鐵人街道** 

**鐵人街道**（粵拼：tit3 jan4 gaai1 dou6）係中國黑龍江大慶薩爾圖嘅街道。

喺基層政區改革後，2013年6月原先嘅鐵人街道拆成鐵人社區、登峰社區，原先下轄嘅社區轉曬爲居委會。其中鐵人社區面積36km²，東到鐵人橋、南到南一路、西到康平街、北到濱州鐵路綫，總人口29419人，其中常住嘅有23667人、流動人口6837。而登峰社區面積52km²，位於薩爾圖區最西邊，南到鐵路綫、北到三廠二礦油田專用路、東到西一路、西到西二路，同讓胡路區接界；總人口13245人，其中流動人口2232人。

「鐵人」呢個名源自王進喜，佢係當年大慶油田鑽井隊嘅其中一個隊長，因爲佢搵命搏噉做嘢，立咗大功，畀啲人讚做鐵人，畀上頭嘉獎、表彰，佢嘅事蹟當其時喺中國內地聞名，所以呢條街道以「鐵人」做名紀念佢。

政區
--

原先嘅鐵人街道管轄5個社區，改制之後，鐵人社區轄4個居委會，登峰社區轄2個居委會。

* 原先嘅社區：鐵人、奔騰、奔二、登峰、西賓
* 而家鐵人社區嘅居委會：鐵人、奔二、奔騰、西賓
* 而家登峰社區嘅居委會：登峰、井下

攷
-

1. 1 2 3 4 5  〈鐵人社區〉. 薩爾圖區人民政府. 喺2014年10月9號搵到.`{{cite web}}`: CS1 maint: url-status (link)
2. 1 2  〈2013年統計用區劃代碼和城鄉劃分代碼：鐵人街道〉. 中華人民共和國國家統計局. 喺2014年10月9號搵到.
3. 1 2 3  〈登峰社區〉. 薩爾圖區人民政府. 喺2014年10月9號搵到.`{{cite web}}`: CS1 maint: url-status (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷薩爾圖區政區 |
| --- |
|  |
| 行政隸屬：中華人民共和國黑龍江省大慶市 區府駐地：東安街道 |
|  |
| 街道 | 薩爾圖街道 | 鐵人街道 | 友誼街道 | 富強街道 | 擁軍街道 | 會戰街道 | 火炬街道 | 東風街道 | 東安街道 |
|  |
| 睇埋：黑龍江省鄉級以上政區一覽 |

 |
馬棚先難友紀念碑
**馬棚先難友紀念碑**或叫**馬場先難友紀念碑**（英文：**Race Course Fire Memorial**）喺香港銅鑼灣掃桿埔香港大球場後山山麓嘅咖啡園墳場「戊午馬棚遇難中西士女公墓」裏面，係東華醫院為紀念1918年跑馬地馬場大火遇難者而起。紀念碑喺2010年1月21號得到確認為一級歷史建築。2015年10月23號，政府宣佈將紀念碑評為法定古蹟並喺同日刊憲。

史
-

早年嘅跑馬地馬場，畀唔係英國人嘅馬迷觀賞賽馬嘅看台，係用竹木搭成嘅「馬棚」，1918年2月26號係香港賽馬「週年大賽」嘅第二日，馬棚迫滿咗觀眾，結果不勝負荷喺下晝三點幾倒冧，馬棚下面嘅熟食檔俾冧落嚟嘅棚架打翻，煮食爐火燒着咗木棚，引起火警，風乘火勢一發不可收拾，唔少人因為走避不及而被燒死，造成600幾人死亡，成為香港歷史上死傷最嚴重嘅災難之一。

東華醫院喺火災之後派人去救援同執拾殘骸，主席唐溢川帶領去起公墓作為安葬遇難死者嘅永遠墳場，得到香港政府撥出掃桿埔加路連山山麓嘅土地，喺1922年8月正式動工，所有死者全數安葬喺咖啡園墳場裏面嘅「戊午馬棚遇難中西士女公墓」，並起咗馬棚先難友紀念碑做紀念。1993年墳場進行大型翻新工程，係由香港賽馬會捐出相關工程費用。

建築
--

公墓葬咗中、西人士，因此設計亦混合咗中、西建築方式同裝飾元素，紀念碑用咗三間四柱嘅中式牌樓形式起，牌樓上面寫有「福、祿、壽」三個字，正中間係刻有「中西士女之墓」嘅碑石，並列出死難者個名，兩邊設置有中、英文嘅碑記，門樓柱上有一對聯：「旅夢安歸驚斷離魂餘劫燼，馬蹄何處嘶殘芳草賸燒痕」。

* 
* 
* 
* 
* 
*

參考
--

1. ↑  "List of the Historic Buildings in Building Assessment (as of 22 March 2011, #358)" (PDF) (香港中文). amo.gov.hk. 2011-03-22. 原著 (PDF)喺27 五月 2011歸檔. 喺2011-06-14搵到. `{{cite web}}`: Italic or bold markup not allowed in: `|publisher=` (help)
2. ↑  〈香港政府資訊中心新聞公報《三座歷史建築列為法定古蹟》〉 (香港中文). 2015-10-23. 喺2015-10-23搵到.

出面網頁
----

＊［ 馬棚先難友紀念碑]
**蔣世豪**（1975年8月27號—2011年4月22號）係一個香港足球員，綽號「豪豬」，司職中場指揮官，譽為係香港足球代表隊1990年代至2000年代最叻嘅中場指揮官之一。

球員生涯
----

1993年喺英國踢嘅高菲亞盃青年足球賽，當時只得18歲嘅蔣世豪，幫香港足球代表隊青年軍踢，開賽2.8秒鐘就入波，做出咗當時最快入波嘅世界紀錄，重喺1993香港傑出運動員選舉獲選做「傑出青少年運動員」。

做出呢個紀錄之後，1994年，蔣世豪得19歲就幫南華足球隊喺香港甲組足球聯賽賽事上陣，但係因為覺得好難承受嚟自球迷嘅壓力，加上佢本人對足球事業並唔感到樂觀，所以喺1995年毅然退出球壇。後來佢去咗澳門發展佢嘅電腦事業，得到屋企人同埋球迷嘅支持，大半年之後先至重返球場加盟發景體育會，1996年轉投愉園體育會。

2007年初，蔣世豪因為「城門谷事件」對代表香港足球代表隊感到心灰意冷，決定唔踢香港足球代表隊。雖然有好多足球界人士，包括球會高層、球員同埋球迷提出挽留，但係佢心意已決。當時香港足球代表隊教練黎新祥表示暫時未有蔣世豪嘅接班人，而蔣世豪就話朱兆基同埋盧均宜都有潛質。

2007年踢嘅世界盃亞洲區外圍賽，因為蔣世豪嘅恩師黎新祥教練得到邀請，復出執教香港足球代表隊，所以蔣世豪都復出踢多兩場國際賽去多謝恩師嘅提攜。喺第一圈嘅兩場比賽中，蔣世豪都被委任做隊長。喺第一回合幫香港足球代表隊以3－2喺印尼中立場打敗東帝汶，喺第二回合喺主場幫香港足球代表隊以8－1大勝東帝汶晉級第二圈賽事。喺嗰場比賽入便，佢都有一個入波同埋兩個助攻。不過，呢次亦都係佢最後一次代表香港足球代表隊出賽。

蔣世豪喺2008年7月25號宣佈結束職業足球生涯，但係又轉會嗰陣時啱啱攞到升上香港乙組足球聯賽資格嘅永義足球隊，繼續享受足球。

死
-

蔣世豪喺2011年4月22號朝早同老婆因為錢同埋感情發生爭執之後，喺天水圍屋企跳樓過身，享年35歲。

個人榮譽
----

* 香港足球明星選舉 最佳十一人 5次(1999-00、2000-01、2003-04、2004-05、2005-06季度)
* 香港傑出運動員 傑出青少年運動員 1次(1993年)

攷
-

1. ↑  前港隊隊長蔣世豪墮樓亡，明報，2011年4月22號 11:30
2. ↑  〈前足球名將蔣世豪墮樓身亡，on.cc東方互動，2011年4月22號 11:31〉. 原著喺2020年3月28號歸檔. 喺2011年4月22號搵到.
3. ↑  前足球先生蔣世豪墮樓亡 (港聞)，星島日報，2011年4月22號 11:38[*失咗效嘅鏈*]
4. ↑  〈前港隊隊長蔣世豪天水圍墮樓死亡，商業電台，2011年4月22號 12:19〉. 原著喺2016年3月5號歸檔. 喺2011年4月22號搵到.
5. ↑  前港隊隊長自殺身亡，Goal.com，2011年4月22號 12:25[*失咗效嘅鏈*]
6. ↑  蔣世豪墮樓亡隊友感震驚，頭條日報，2011年4月22號 13:22
7. ↑  港足前隊長蔣世豪墜樓身亡，大公報，2011年4月22號[*失咗效嘅鏈*]

拎
-

* 香港足總球員資料
* 蔣世豪個人網站（英文）
* 個人介紹 -- 蔣世豪
廣東迎賓館嘅正門
 **廣東迎賓館**（粵拼：gwong2 dung1 jing4 ban1 gun2）
（英文：**Guangdong Guest Hotel**）係中國廣東省廣州市嘅一間四星級酒店，喺越秀區解放北路603號。

史
-

### 中華人民共和國成立之前

根據歷史記載，南海郡尉任囂死咗之後就喺呢度起咗間任囂廟；到咗公元537年又起咗寶莊嚴寺；喺公元989年，間寺改咗名嗌「淨慧寺」；到咗1373年又變成提督府；喺1652年，由耿繼茂起咗間南王府響度；時隔七年之後（1659年），呢度又變成尚可喜嘅王府後苑；而去到1682年嗰陣，王永譽喺呢度起咗間將軍府；不過喺1861年就唔好彩，將軍府部份範圍俾英國軍隊霸咗，變成領事館，一直到1928年先至收返，嗰時就變咗間淨慧公園。到咗1931年俾人改成別墅，嗰時開始嗌「蘭園迎賓館」嘅名。 

### 中華人民共和國成立之後

1949年2月5號，中華民國行政院喺江蘇省南京市搬咗嚟呢度，而北樓就搞成總統官邸同總統府。嗰年10月14號廣州解放咗之後，軍管會就入咗嚟呢度。之後華南軍管會、廣東省人民政府交際處同佢嘅招待所、廣東省教育廳曾經嚟過呢度。而「廣東迎賓館」嘅名喺1962年5月先至改成噉嘅名。

### 改革開放之後

呢間酒店喺1984年對外開放。喺1994年嗰陣，俾國家旅遊局話咗佢係四星級賓館，甚至重喺1998年搞過大規模裝修。

性質
--

* 4棟大樓
* 佔地面積：57,500m²
* 建築面積：30,000m²

酒店嘅設施
-----

廣東迎賓館入面有差唔多400間客房響度，重有餐廳、商場、銀行、美容院、健身房、歌舞廳等。

接待過嘅名人
------

* 前中國共產黨中央委員會主席毛澤東
* 前中華人民共和國國務院總理周恩來
* 前中華人民共和國最高領導人鄧小平
* 前越南勞動黨中央委員會主席胡志明
* 前朝鮮勞動黨中央委員會總書記金日成
* 前柬埔寨首相施漢諾
* 新加坡首任總理、前內閣資政李光耀
* 美國前總統尼克遜
* 美國前國家安全顧問亨利·結星加

出面網頁
----

* 广州迎宾馆
呢篇文講廣州市嘅米市路。搵緊清遠市入面嘅米市路嘅話，請睇〈**米市路 (清遠)**〉。
**米市路**（粵拼：mai5 si5 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從惠福西路開始，一直向北去到光塔路同埋朝天路嘅交界嗰頭。

概要
--

全長187米，闊10米，雙向2車道。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 惠福西路
* 光塔路、朝天路

史
-

其實呢條路喺好耐以前唔係嗌「米市路」，而係嗌「米市街」呢隻名。其實以前呢度係喺任何一個朝代入面，都係個米市墟嚟嘅，所以「米市街」嘅名就係噉嚟。根據《永樂大典》呢本嘢畫住嘅廣州府南海縣嘅地圖入面話咗，喺明朝初期，南海同埋番禺嘅交界就係響新店街、米市街、朝天街同埋北道嘅就日門（啫係話朝天門）呢尐，啫係話明朝或者係之前，朝天路呢度都係南海縣同埋番禺縣嘅交界。不過到咗民國23年（1934年），廣州市政府就將條米市街整闊咗，變咗係米市路。到咗文化大革命嗰陣就改咗名叫「朝陽南路」，後嚟到咗1983年就改返原嚟嘅名。啫係依家叫「米市路」。

特色
--

喺好耐之前一直到20世紀嘅90年代初，呢度係廣州市區入面，其中一笪重要嘅街市，入面專門賣啲菜肉同埋電子產品嘅嘢。後嚟到咗1994年12月31號，廣州市為咗還返條路畀民眾，結果就將條街市取消咗。依家嘅街市方面，菜肉市場已經搬嗮去甜水巷呢尐，而電子產品批發市場就搬咗去陶街入面。依家成條路已經轉咗行，係專門賣電子元件批發嘅嘢。
**阿維斯塔**（Avesta）又叫做波斯古經，係瑣羅亞斯德教嘅經典。

阿維斯塔嘅意思，喺帕西語入面有知識或者福音嘅意思，而喺帕拉維語入面又可以解做「根基」或「原件」。

歷史
--

《阿維斯塔》大概喺公元前 550年至公元前 331年嘅阿契美尼德王朝時期成書，最初《阿維斯塔》分二十一卷，八百一十五章。根據維什塔斯普國王御旨，用咗一萬兩千張牛皮紙，用金針寫咗一式兩份，由於用金針寫，所以《阿維斯塔》嘅文字又叫做「金字」。

《阿維斯塔》主要用「帕拉維語」寫成，「帕拉維語」即係古波斯語，有啲似印度吠陀文獻所用嘅梵語。

兩份原文《阿維斯陀》嘅其中一份，早已經喺希臘阿歷山大大帝東征時連王宮一齊燒咗，另一份就俾阿歷山大帶咗返希臘，之後佢將書入面關於醫學、天文學同哲學方面嘅內容翻譯做希臘文之後，就將原文燒毀。所以《阿維斯陀》原文已經失傳，只有希臘文嘅部份譯本。

因為咁，對於《阿維斯陀》原文嘅各種研究喺嚴重缺乏史料下，有關《阿維斯塔》嘅好多背景其實都係推斷出嚟。

雖然喺薩珊王朝重新修訂過，修復咗大部份《阿維斯塔》，但係喺阿拉伯統治時期，又喺戰爭同異教逼迫入面毀壞咗好多，而流傳到而家嘅《阿維斯陀》就只係得返薩珊王朝時期嘅四份之一咁多。

內容
--

而家嘅《阿維斯塔》內容分為六個部份，分別係：《伽薩 Gatha》、《亞斯納 Yasna》、《維期帕拉德 Visparad 》、《亞什特 Yasht 》、《萬迪達德 Vandidad 》、《胡爾達‧阿維斯陀 Khordah-Avesta 》

### 伽薩 (Gatha)

又叫做「瑣羅亞斯德之歌」，係阿維斯陀最古老嘅部份，估計成書大約喺公元前十一世紀。伽薩嘅文字採用詩體，加上時代久遠，而且內容以哲理為主，所以就算專家，都唔係咁易睇得明。

關於伽薩嘅內容，主要係解釋善惡二元嘅宇宙觀，對於世界本源、形成同結局嘅睇法，以及由呢種二元論發展出嘅道德觀，世界觀同人生意義。

### 亞斯納 (Yasna)

「亞斯納」意思係「值得頌讚」，喺遠古雅利安人眼中，「值得頌讚」就即係話凡係有益、純善、永恆，都係值得頌讚，由於自然界諸神都有唔同優良道德品格，所以能夠作為人類信仰同崇拜嘅對象。而亞斯納嘅主要內容，就係頌讚呢個世上所有美好事物同現象。

亞斯納有好多神話故事，包括太陽神密斯拉、雨神泰斯特里亞、安娜希塔女神……等。 

### 維期帕拉德 (Visparad)

「維期帕拉德」意思係「所有首領」。凡係帶嚟福利、有益於生活、會畀人增加歡樂幸福嘅善神、善行同善嘅造物，都相對於招致災禍、破壞生活，帶畀人類痛苦悲傷嘅惡神、惡行同惡嘅造物嚟講，都係優秀、傑出同上等，而維期帕拉德就係頌讚呢啲善神、善行同善嘅造物。

由於維期帕拉德入面有好多對於祭祀用品、禮儀等描述，所以又叫做「祭儀書」。

### 亞什特 (Yasht)

亞什特同亞斯納嘅主旨大致相同，都係以頌讚天神為主，分別在於亞斯納主要係善神喺意義上嘅頌讚，而亞什特就喺具體上頌讚比較重要嘅天神。

亞什特係現存《阿維斯陀》入面篇幅最長，亦係最生動有趣嘅部份，佢有大量原始神話同喺神話基礎上改編而成嘅雅利安人帝王英雄傳說，係瑣羅亞斯德教神話體系中重要部份。 

### 萬迪達德 (Vandidad)

「萬迪達德」意思係「趕鬼方法」，喺瑣羅亞斯德創立瑣羅亞斯德教之後，當時好多原有宗教針對瑣羅亞斯德教而進行攻擊，萬迪達德呢個名稱就係針對呢啲攻擊瑣羅亞斯德教嘅異教而起。

而家嘅萬迪達德總共有二十二章，其中第 4 至 17 章主要講教徒應該點遵循禮儀同戒律，例如遺反教規應實行嘅各種懲罰，以及應點樣處理屍體、怎樣避開唔潔淨嘅嘢、點樣醫病同點樣懺悔、贖罪等，可以話係一本律法書。

### 胡爾達‧阿維斯陀 (Khordah-Avesta)

「胡爾達」即係「小」嘅意思，胡爾達‧阿維斯陀嘅意思，就即係精簡版嘅《阿維斯陀》，原本唔屬於阿維斯陀，而係喺薩珊王朝時嘅修定版，但由於好多《阿維斯陀》原著已經失傳，而精簡版嘅《阿維斯陀》又保留咗一啲失傳部份，因為咁而令胡爾達‧阿維斯陀變得重要。

參考
--


* 《阿維斯塔：瑣羅亞斯德教聖書》 商務印書館 ISBN 7100040841/B·593
* 《二元神論─古波斯宗教神話研究》 中國社會科學院出版社 1997 ISBN 7500421745
* Zoroastrians: Their Religious Beliefs and Practices ISBN 0415239036

拎
-

* 阿維斯陀網上版（英文）
**北韓國防委員會**（粵拼：bak1 hon4 gwok3 fong4 wai2 jyun4 wui6）
係朝鮮民主主義人民共和國（朝鮮/北韓）以前嘅最高權力機構，唔單止負責朝鮮國防，即係控制朝鮮軍隊，而且對經濟、政治、黨務都有好大控制權，2016年6月改組成「國務委員會（韓文：조선민주주의인민공화국 국무위원회）」。

歷史
--

1972年12月生效嘅《朝鮮民主主義人民共和國憲法》規定設立中央人民委員會做國家權力最大領導機關，由國家主席負責。1992年4月對憲法作咗修改，將國家主席兼北韓武裝力量最高司令官同國防委員會委員長條款刪走。1998年9月撤銷原國家權力最高領導機關中央人民委員會，定咗國防委員會為北韓最高軍事領導機關同埋全面管理國防嘅機關。

權力
--

北韓憲法賦予國防委員會以下權力（但實際唔止咁少）：

* 宣布戰爭同發布動員令
* 負責國家武裝力量同國防建設
* 起或取消國防委員會嘅機關
* 對軍官任免同授予榮譽

成員
--

* 委員長金正日（兼朝鮮勞動黨總書記）

* 第一副委員長趙明錄（次帥，人民軍總政治局長）

* 副委員長李用茂（次帥）
* 副委員長吳克烈（大將、中央政治局委員）
* 副委員長金永春（次帥，2009年2月11號，任朝鮮人民武裝力量相。)

* 委員金一哲（次帥，人民武裝力量部部長）
* 委員全炳浩（政治局委員、書記局書記，大將，負責軍事工業）
* 委員崔龍洙（內閣人民保安相）
* 委員白世峰

歷任阿頭
----

### 國家主席兼任

* 金日成（1972年12月28號－1993年4月9號）

### 國防委員會委員長

* 金正日（1993年4月9號－2011年12月17號）
* 金正恩（2012年4月13號－2016年6月29號）
**創譯**（英文：Transcreation）係翻譯同埋市場營銷行業用到嘅一個技巧。創譯即係「創作」同「翻譯」嘅合併，目的係將一段訊息用另一種語文同文化再創造返出嚟，嚟達到相同嘅效果。

唔少跨國公司都會用到創譯嘅技巧，因為佢哋要喺唔同地區賣同一款產品。佢哋會先諗好一啲產品名同埋宣傳口號，之後叫唔同語文嘅翻譯幫佢哋將啲口號創譯做目標語文。

辭源
--

英文「transcreation」係「translate」（翻譯）同「create」（創作）嘅合體。「創譯」顧名思義亦係「創作」同「翻譯」嘅合體，係英文「transcreation」轉化做中文嘅結果。

創譯同翻譯
-----

翻譯係一個將一件作品由一種語文轉做另一種語文嘅過程。一般嚟講，翻譯嘅目的係幫某一個語言文化嘅人去睇明一篇喺另一種語文生成嘅作品。視乎翻譯嘅目的，翻譯嘅風格同技術可以嚴謹到逐字逐句噉對譯，亦可以寬鬆到以段落為單位去將原文意思傳達畀目標語文嘅新讀者。

創譯比寬鬆嘅翻譯再進取多一步。創譯嘅目的唔係幫讀者理解原文嘅意思，而係喺目標文化裡面重新創作過件作品嚟達到同原作相同嘅效果，所以實際上嘅內容同原作嘅關係會更加鬆，而創譯作品對目標文化嘅敏銳度亦要高過翻譯。亦因為噉，所以創譯一般都只會俾翻譯師將外語作品創譯成自己母語，而盡量避免由自己母語譯做外語。

創譯係本地化嘅一種延伸，但同本地化唔同。本地化嘅目的係將產品嘅內容用另一種語言表達返出嚟，好似將軟件嘅介面由一種語文譯做另一種語文，同時轉換埋曆法、文化元素噉，本地化之後嘅作品要忠於原著嘅每一個部分。而創譯呢，就要跳出原著嘅框框嚟達到同原著相同嘅目的。一般嚟講，產品內容要本地化，但係宣傳攻略就應該創譯。

技巧
--

創譯嘅目的係拎住原著嘅目的，喺另一種文化度表現返出嚟。由於創譯嘅過程又有「翻譯」又有「創作」，所以創譯嘅出發點唔只要有件原著，仲要知道創譯嘅目的，同埋要定義創譯作品點先算成功。例如要創譯一句廣告口號，就要諗定目的喺某個地區向某個年齡層嘅人推銷一種產品，有幾多人睇個廣告、幾多人落單買嘢就算成功。

創譯嘅技術重點係要搞啱個「感覺」。好嘅創譯作品，可以喺目標文化度帶出同原著喺原生文化一樣嘅感覺。要搞得掂個感覺，創譯者就要好清楚瞭解目標文化嘅規矩、禮節、創作風格等等。所以，創譯嘅時候，要盡可能請母語係目標語文而唔係原著語文嘅翻譯師。翻譯師喺創譯嘅時候要諗到目標語文有啲咩笑點，有啲咩文化禁忌，有啲咩時人時事要留意。

創譯除咗翻譯之外，仲包含埋廣告、營銷嘅技能，所以創譯嘅人力成本通常高過翻譯。

用途
--

用創譯技巧嚟做市場營銷嘅，一般係跨國公司。佢嘅會用創譯嚟統籌喺唔同文化賣同一系列產品嘅策略，噉一間大公司嘅總部高層就唔使喺每個地區用唔同方法賣唔同嘅嘢，可以中央管理。

有時唔同地區嘅法律、標準同行規，亦令到跨國公司需要用到創譯，因為啱一個地區嘅產品描述或者廣告去到另一個地區可能犯法，例如金融產品相關嘅廣告。又或者係宗教原因，令到一個廣告需要改頭換面去迎合目標文化。

示例
--

哈利寶（Haribo）熊仔糖嘅廣告口號係創譯嘅好例子。口號德文原文係「*Haribo macht Kinder froh – und Erwachsene ebenso*」（哈利寶令小朋友開心，大人都係），譯做英文就變咗「*Kids and grown-ups love it so – the happy world of Haribo*」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻。

好嘅創譯有時要大膽保留原文，索性唔翻譯。例如麥當勞嘅《I'm lovin' it》口號，翻譯嘅難度相當高，因為唔可以踩到其他文化嘅禁忌。喺母語唔係英文但英文程度普遍高嘅地區，佢哋會索性沿用英文口號。

參考
--

1. 1 2 3  "What is Transcreation - María Godoy - Srta. Red Blog". *Srta. Red* (英國英文). 2016-07-11. 喺2019-07-11搵到.
2. 1 2 3 4  〈本地化翻译还是创译〉 (PDF) (中國中文). This Is Alpha. 原著 (PDF)喺2019-07-11歸檔. 喺2019-07-11搵到.
3. 1 2  Stibbe, Matthew. "Translation vs. Transcreation". *www.articulatemarketing.com* (英國英文). 喺2019-07-11搵到.
4. 1 2 3  〈什么是创译(Transcreation)？\_瑞科上海翻译公司〉. *www.locatran.com*. 原著喺2020-03-15歸檔. 喺2019-07-11搵到.
5. 1 2  "Creative translation: four examples of transcreation (good and bad)". *translate plus* (美國英文). 2017-12-13. 喺2019-07-11搵到.
| How to read a taxoboxHow to read a taxobox**泰竹** |
| --- |
| 喺越南某個鄉下入面種嘅泰竹（右）喺越南某個鄉下入面種嘅泰竹（右） |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Ｍonocots |
|
|
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | 泰竹屬 Thyrsostachys |
|
|
|
|
|
|
|
| 種 | **泰竹 *T. siamensis*** |
|

 |
|
| 二元學名 |
| ***Thyrsostachys siamensis***(Kurz ex Munro) Gamble |
|
|
|
|
|
|
|
|
|
|
|
|
|
|
|

**泰竹**（粵拼：taai3 zuk1；學名：*Thyrsostachys siamensis*）係禾本科泰竹屬嘅常綠竹本喬木，原產地喺緬甸同泰國。而家喺中國嘅廣東廣州、福建廈門、雲南同臺灣、緬甸同泰國、馬來西亞入面先至可以搵到佢。

形態
--

呢樖嘢嘅秆係全面對稱兼好直，大多數嘅品種都可以搞出細型而密集嘅叢林。梢頭超直或有小小彎；節間長15——30cm、高8——13m，直徑3——5cm。樹葉方面，形狀係窄披針形，長9——18cm，闊7——15mm，兩面都冇毛，但喺嫩葉嗰時，下表面有軟毛響度。樹葉有3——54對次脈響度。而花枝係蒼白色嘅圓錐花序品種，入面有好多纖細分枝，每節叢生有比較少嘅假細穗出嚟。

用途
--

泰竹嘅筍成日當成商舖竹筍嚟食，甚至重可以用嚟整旗桿、傘柄、晾曬桿、鋤頭柄、欄桿、掛瓦棍等。

出面網頁
----

* 維基物種有關泰竹嘅資料
* 泰竹 Thyrostachys siamensis (Kurz ex Munro) Gamble 中国植物物种信息数据库
* 泰竹 Thyrsostachys siamensis (Kurz ex Munro) Gamble 中国植物志
兇手陳同佳
**潘曉穎被殺案**，又名**陳同佳殺人案**，係2018年一單兇殺案，發生喺臺灣臺北，死者潘曉穎係位香港女人，同男朋友到臺灣旅遊嗰陣被殺害同棄屍，疑兇陳同佳之後潛逃到香港。由於香港同臺灣之間無移交逃犯嘅協議，疑兇未能夠引渡返臺灣受審謀殺罪，引起香港社會廣泛關注，政府因為噉而提出修訂《逃犯條例》，但亦引起唔少爭議。

經過
--

死者係20歲女子**潘曉穎**，生前讀過香港專業教育學院黃克競分校嘅高級文憑課程，中途退學。2018年2月7號，佢同佢19歲無業男朋友**陳同佳**到臺灣旅遊慶祝情人節，但最後只得陳一個人喺2月17號晚返香港，女方屋企人發覺個女遲遲未返香港，就喺3月5號同警方報案，警方之後發現陳盜用潘嘅銀行卡撳錢，3月13號拉咗陳去盤問，陳承認喺臺灣殺死咗潘後棄屍，供出棄屍地點。香港警方隨即通知臺北警方，喺3月14號搵返潘條屍。

據臺北警方調查，潘曉穎同陳同佳喺2月17號凌晨入住臺北大同區紫園飯店，兩人喺酒店房爭執，陳勒死咗潘，陳將潘條屍放入行李篋，朝早帶住個篋搭臺北捷運去到竹圍站，將個篋棄置喺車站外面嘅草地。根據驗屍報告，證實潘係畀人從後用手臂圈繞頸部勒死，又發現佢肚入面有咗超過3個月嘅胎，即係一屍兩命。

由於香港警方控告唔到陳同佳謀殺，只係可以控告佢四項洗黑錢罪，喺2019年4月12號由香港高等法院審理。控方披露被告喺警誡下承認嘅案情。案情話陳同佳同潘曉穎喺2017年7月喺同一間公司返兼職而結識，一個月後拍拖，同年12月兩人計劃去臺灣玩，同時陳知道潘發現有5個禮拜身紀。佢哋喺2018年2月起程去臺灣玩。根據陳嘅口供，佢哋2月17號凌晨返到酒店，兩人性交後發生爭執，期間潘突然同陳講肚入面嗰個胎係前男友嘅，又播咗段佢同另一個男人性交嘅影片，陳就將潘嘅頭撼埋牆，再勒佢條頸約莫10分鐘直到潘斷氣。陳之後將潘條屍放入篋，就上床睏覺，第二朝起身佢掉咗潘嘅一啲個人物品，再搭捷運到竹圍站，用咗2個鐘搵地方棄屍。陳承認潘死後用潘張提款卡提款2萬蚊新臺幣，返香港後又分三次總共提款1.92萬蚊港紙，而潘嘅數碼相機（約值2000蚊港紙）同iPhone 6手機（約值6000蚊港紙）都畀陳攞咗。陳承認4項洗黑錢罪。佢喺4月29號被判坐29個月監，扣除已經扣押嘅時間同假期，喺同年10月23號放監。

臨放監前，陳同佳去信行政長官，話佢願意過臺灣嗰邊投案。不過臺灣當局希望港府通過司法互助機制將佢移交，或者由臺方派員到香港押解佢返臺灣，但都畀港府一一拒絕。

影響
--

內文：逃犯條例修訂草案同反逃犯條例修訂運動
皆因香港同臺灣之間無移交逃犯嘅協議，無辦法控告陳同佳謀殺罪，香港政府嘅保安局喺2019年2月12號向立法會提出建議，將《刑事事宜相互法律協助條例》同《逃犯條例》訂明唔適用喺「香港與中國其他部份」嘅條文刪走，亦建議容許以「一次性個案」方式適用喺香港同任何未同佢訂有長期安排嘅地方，畀行政長官權力發證明書啟動處理臨時拘捕同移交嘅請求，喺2月13號到3月4號期間搞公眾諮詢。

不過呢個建議引起泛民主派同商界反對，其中泛民主派憂慮中國大陸當局會藉呢個渠道去捉香港異見人士返大陸，而商界就憂慮因為商業行為畀中國大陸當局控告觸犯經濟罪行要返大陸審。

民間人權陣線喺4月28號發起咗反《逃犯條例》修訂遊行，號稱有13萬人參加，警方就話高峰期有2.28萬人，兩個數字都係2017年特首林鄭月娥上任後嘅新高。

雖則坊間提出過唔少反建議，譬如將「域外法權」延伸到謀殺等嚴重罪行，或者實行「港人港審」—只有非香港人先至移交境外，但都一一被政府駁斥話唔可行。

到6月，政府唔理社會對修例嘅爭議，跳過首讀直接將議案提上二讀，引發反修例運動。即使之後政府宣佈暫緩修例，之後再改為撤回修例，運動仍然持續。

參考
--

* 【拖篋棄屍】潘曉穎女友人貼合照悼念　台檢察官返棄屍現場檢人骨
* 【拖篋棄屍】港女潘曉穎驗屍報告出爐　 證遭人從後用手繞頸勒斃
* 【拖篋棄屍】港府倡一次性移交疑犯　特首可發證明書處理移交請求
* 【潘曉穎案】陳同佳殺人後與屍共房睡至天明　棄屍後原計劃買衫

| * 睇
* 傾
* 改
反逃犯條例修訂運動 |
| --- |
| 背景同目的 | 
* 潘曉穎被殺案
* 五大訴求
* 警察濫權（假扮示威者破壞嘅指控、示威者被自殺或失蹤爭議）

 |
| 主要行動 | 
* 反送中大遊行
* 反送中包圍立法會
* 佔領立法會
* 七二一元朗襲擊
* 八五三罷
* 香港之路
* 八三一太子站事件
* 黎明行動
* 香港理工大學衝突
* 黃色經濟圈
* 黑裝修，紅裝飾，藍罷買，黃幫襯

 |
| 主要人物 | 
* 中國共產黨
* 習近平
* 韓正
* 駱惠寧
* 香港政府
* 林鄭月娥
* 香港警察
* 李家超
* 鄧炳強
* 岑子杰
* 梁凌杰
* 陳彥霖
* 周梓樂

 |
| 主要團體 | 
* 民間人權陣線
* 泛民主派組織
* 抗爭派組織
* 星火同盟

 |
| 主要創作 | 
* 願榮光歸香港
* 肥媽有話兒
* 連儂牆
* 黑洋紫荊旗
* 香港民主女神像
* 更多藝術創作

 |
| 主要口號同術語 | 
* 光復香港，時代革命
* 五大訴求，缺一不可
* 沒有暴徒，祇有暴政
* 自由閪
* 煲底之約
* 生於亂世有種責任
* 術語一覽

 |
| 相關議題 | 
* 運動期間對無綫電視嘅批評
* 滙豐喺修例風波同國安法爭拗嘅角色

 |
**都城嘉慕威曼都城巴士**（MCW Metrobus），又譯成**都城嘉慕都城型**，係英國都城嘉慕威曼出嘅一款後置引擎雙層巴士，1977年推出。

設計
--

都城巴士嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭偏右位置。佢可以配吉拿6LXB/6LXCT/6LXDT、康明斯L10或勞斯萊斯引擎，而波箱可以係Voith或Maxwell等公司造。

大部分都城巴士嘅車身係由都城嘉慕威曼自己搞掂，型號係Apollo。其中喺1977至1985年出嘅第一型嘅車身設計同MCW-Scania Metropolitan個車身一樣有高低級下層擋風玻璃，左邊深過右邊。而喺1981年推出嘅第二型就減少咗部件種類數量，而下層擋風玻璃係左右對稱。都城嘉慕威曼曾經諗過設計第三型畀倫敦運輸局，但最終都冇出到。另外有啲都城巴士係用亞歷山大AD/RH/RL或者Northern Counties車身。

英國
--

都城巴士喺英國本土有多間巴士公司買，蹤跡遍及英國各地。

其中買得最多嘅係倫敦運輸局，喺1978至1985年引入共1442架都城巴士，其中1440架係第一型設計，另外兩架係第二型。呢啲巴士轉過手之後，最終喺2004年全數退役。而喺都城嘉慕威曼總部所在地伯明翰負責巴士運作業務嘅 West Midlands PTE（及後來嘅West Midlands Travel，現時稱為National Express West Midlands）係買得第二多，佢喺1978至1989年間引入1130架都城巴士（另有1架冇用過），最後一架行到2010年至退役。

香港
--

香港嘅中華巴士喺1978年引入12架單門客車版9.7米都城巴士，專係行往來南區同埋中環嘅豪華巴士線。中巴再喺1978至1979年引入全球僅有嘅40架雙門版11.45米都城巴士。1981年，中巴引入兩架12米三軸都城巴士，係香港首批12米三軸巴士，其中第一架係雙門版，第二架係三門版。其後中巴喺1983至1988年引入82架雙門版12米都城巴士。中巴有3架都城巴士喺1990年代因為喺交通意外撞毀而提早退役，而其餘嘅就喺1998年9月1號中巴專營權完咗之後賣咗畀新世界第一巴士。

九龍巴士亦喺1981年引入3架雙門版12米三軸都城巴士，但之後冇進一步引入12米三軸都城巴士，而喺1983至1985年引入80架9.7米都城巴士，再喺1986至1990年引入253架11米三軸都城巴士。另外九巴喺1987年引入一架有冷氣嘅11米三軸都城巴士，佢用一副引擎行車同埋行引擎室上面嘅Sütrak冷氣機，不過架車好快試驗失敗而要拆冷氣，1989年重新投入服務。九巴喺1989年再引入8架9.7米都城巴士，佢哋係配280匹嘅康明斯引擎同埋有手動減速器嘅波箱，專係行往來荃灣同埋錦田嘅51線，經荃錦公路上大帽山。不過佢哋行咗51線幾年就傷晒，而俾改裝過而又舊啲嘅同款車代替。

九廣鐵路公司攞到輕便鐵路經營權之後成立巴士部（今日嘅港鐵巴士）去提供輕鐵專區交通服務，再加上要自己做返九廣鐵路接駁巴士線，因此九鐵公司喺1987至1989年引入39架新嘅9.7米都城巴士。

停產
--

1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城巴士設計就賣咗畀Optare同埋DAF，都城巴士自此宣告停產。後來兩間公司以都城巴士為藍本，研製出配Optare Spectra車身嘅DAF DB250巴士（帶有都城巴士第三型設計嘅影子）。

參考/睇多啲
------

* 龔嘉豪 (2010). 《都城嘉慕 都城巴士》. 尚線出版. ISBN 9789881893727. `{{cite book}}`: Unknown parameter `|month=` ignored (help)

|  |  |
| --- | --- |
|  | 維基同享有多媒體嘅嘢：**MCW Metrobus** |
**中國八大民主黨派**，中國大陸稱**民主黨派**，係由中國共產黨建立中華人民共和國後，存在至今一種政治合作方式，中共以「長期共存、互相監督、肝膽相照、榮辱與共」為基本方針，領導多黨合作同政治協商制度，又叫「中國共產黨領導的多黨合作制」或「一黨領導的多黨合作制」。

中國模式下民主黨派同外國多數多黨制例子唔同，民主黨派係中共同意組成為前提，係中共衛星黨，多數係左派親共人士。

歷史
--

國民政府時期民主黨派被中共過濾。為得到中共支持而生存，各民主黨派得到內部清理整頓，無表明親共會被清洗，最後終止「政治面目不清」（冇表態支持中共一黨制）局面，自始一片紅。經中共介入民主黨派內部，確定各民主黨派所有國外同港澳地區組織分支，活動停止，免除中共同外國出現外交問題。

1954年4月27號，《關於各省、市人民代表大會和省市人民政府委員會中民主人士安排方案的意見》得到中共中央批准。

各民主黨派之所以擁護同接受中共領導，中共指：

* 各民主黨派通過各自實踐感受到只有中共先可以領導人民贏得民族獨立、人民解放。
* 各民主黨派確信建設中國社會主義，實現國家富強、人民幸福，冇共產黨領導係唔得。

現況
--

|  | 排名 | 政黨 | 簡稱 | 主席 | 全國人大席位數 | 全國人大常委會席位數 | 黨員数 | 省級黨組織數 | 建立時間 |
| --- | --- | --- | --- | --- | --- | --- | --- | --- | --- |
|  | 1. | 中國國民黨革命委員會 | 民革 | 萬鄂湘 |  | 5 | ▲ 162,000(2012) | 30 | 1948年1月 |
|  | 2. | 中國民主同盟 | 民盟 | 張寶文 | 64 | 8 | ▲ 274,000(2016) | 30 | 1941年10月 |
|  | 3. | 中國民主建國會 | 民建 | 陳昌智 | 69 | 2 | ▲ 140,000(2008) | 30 | 1945年12月 |
|  | 4. | 中國民主促進會 | 民進 | 嚴雋琪 |  | 5 | ▲ 65,000(2008) | 29 | 1945年12月 |
|  | 5. | 中國農工民主黨 | 農工黨 | 陳竺 |  | 6 | ▲ 125,600(2014) | 30 | 1930年8月 |
|  | 6. | 中國致公黨 | 致公黨 | 萬鋼 |  | 3 | ▲ 40,000(2008) | 20 | 1925年10月 |
|  | 7. | 九三學社 | 九三 | 韓啟德 |  | 7 | ▲ 149,797(2014) | 30 | 1946年5月 |
|  | 8. | 臺灣民主自治同盟 | 臺盟 | 林文漪 |  | 3 | ▲ 2,700(2015) | ▲ 18 | 1947年11月 |

點解冇黨標誌
------

1950年，中國致公黨停用黨旗——藍白井字旗。而家大陸無一民主黨派使用黨旗、黨徽。2016年有報導指，民建領導人成思危以「冇考慮」同「唔希望」回答冇黨旗黨徽問題，並以「會旗」、「會徽」作為替代用詞。

睇埋
--

* 中華人民共和國政黨
* 統戰
中共一大會址
**中國共產黨第一次全國代表大會**於1921年7月23號到7月30號同8月2號响上海同嘉興舉行。大會嘅召開宣告咗中國共產黨嘅正式成立。

與會人員
----

1921年6月3號，共產國際代表、荷蘭人馬林到咗上海，提議各地共產主義小組派代表到上海召開全國代表大會。各地共產主義小組推選咗12名代表出席大會：上海代表李達、李漢俊；北京代表：張國燾、劉仁靜；長沙代表：毛澤東、何叔衡；武漢代表：董必武、陳潭秋；濟南代表：王盡美、鄧恩銘；廣州代表：陳公博；日本留學生代表：周佛海；另外陳獨秀又指派代表包惠僧帶咗佢嘅信件，其中包括四點意見：「一曰培植黨員；二曰民權主義之指導；三曰紀律；四曰慎重進行征服群眾政權問題。」佢哋代表全國57名黨員。呢13名代表嘅身份都係記者、學生或教師。但係喺全國有重要影響嘅「南陳北李」陳獨秀、李大釗都因事冇參加會議。陳獨秀嗰時喺廣州，而李大釗6月3號到新華門總統府請願期間，被刺刀拮傷頭。陳獨秀考慮到陳公博啱啱結婚，等佢順便到上海玩。當時响法辦嘅旅歐共產主義小組冇同國內取得聯繫，亦冇派出代表參加會議。共產國際代表馬林同共產國際遠東局書記處兼赤色職工國際代表尼克爾斯基（Никольский，又譯尼科爾斯基、李克爾斯基）亦參加會議。

會議過程
----

7月23號晚，會議召開，地點位於上海法租界貝勒路樹德里3號（後改為望志路106號，而家黃埔區興業路76號）嘅一座石庫門房屋，係一大代表李漢俊阿哥李書城嘅寓所。

大會由張國燾主持，毛澤東、周佛海擔任會議記錄。

7月30號晚，大會會場遭到法租界巡捕房嘅搜查，喺上海代表李達嘅夫人王會悟建議下，去浙江嘉興南湖繼續會議。於是各代表响8月2號前往南湖，响煙雨樓前租咗一艘絲網船，假扮遊湖嘅客人，舉行咗最後一日嘅會議。馬林同陳公博未去南湖。

會議成果
----

大會通過咗中國共產黨嘅綱領，規定咗黨嘅奮鬥目標、民主集中制嘅組織原則同黨嘅紀律，通過咗當前實際工作嘅決議，確定咗黨成立後嘅中心任務。

大會選舉咗中國共產黨中央局委員：陳獨秀、張國燾、李達，稱為「三人團」。陳獨秀擔任書記，張國燾擔任組織主任，李達擔任宣傳主任，主編《共產黨》月刊。

影響
--

中共普遍嘅觀點認為，「一大」嘅召開宣告咗中國共產黨嘅正式成立；但係共產國際通常認為中國共產黨嘅成立時間係1920年8月。

今日會址
----

內文：中國共產黨第一次全國代表大會會址
中共一大會址位於上海市黃陂南路347號，新天地附近。1952年9月會址復修，成立紀念館對外開放，1961年被國務院列為第一批全國重點文物保護單位。

文藝作品
----

### 電影

* 《開天辟地》（1991）
* 《建黨偉業》（2011）

### 電視劇

* 《開天辟地》（2011）
* 《中國1921》（2011）

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
金九 （1930年）
**金九**（粵拼：gam1 gau2；韓文：**김구**；1876年8月29號—1949年6月26號），初名**昌洙**（창수），字**昌巖**（창암）、**蓮下**（연하），號**白凡**（백범），係朝鮮獨立運動家兼政治人，朝鮮獨立運動領袖之一。1927年到1928年、1940年到1947年3月3號做臨時政府總統。

生平
--

金九喺朝鮮黃海南道海州郡一個貧農家庭出世。青年期信咗基督敎同國民思想嗰陣運動。1919年3月流亡中國上海，同年4月組織大韓民國臨時政府。

1923年4月~9月代理大韓民國臨時政府總理，1927年12月8號至1928年3月韓國臨時政府首領。喺中國武裝獨立運動。1932年1月李奉昌義舉，4月尹鳳吉義舉指揮。1940年到1947年3月3號再做臨時政府總統。1939年金九為韓國獨立黨黨軍昌設，1940年9月改編韓國光復軍。

1945年8月15號解放後返國返回漢城，爭取南北朝鮮統一。1949年6月26號，俾南韓軍人安斗熙開槍暗殺，終年73。1962年3月1號被追頒韓國建國勳章大韓民國章。

著書
--

* 《白凡逸志》（백범일지）
* 《屠倭實記》（도왜실기）

參考
--

睇埋
--

* 韓國臨時政府
* 李承晚
* 金奎植
* 金性洙
* 李奉昌
* 尹鳳吉
* 張勉

出面網頁
----

* 金九記念會
* 金九記念館
* 金九學會



|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**蔥** |
| --- |
| 喺田上面嘅蔥喺田上面嘅蔥 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 蔥科 Alliaceae |
|
|
|
|
|
| 屬 | 蔥屬 *Allium* |
|
|
|
|
|
|
|
| 種 | **蔥 *A. fistulosum*** |
|

 |
|
| 二元學名 |
| ***Allium fistulosum***L. |
|
|
|
|
|
|
|
|
|
|
|
|
|
|
|

**蔥**（學名：*Allium fistulosum*），亦寫做**葱**，係亞洲一種好普遍嘅蔬菜，又可以做調味品。

蔥從艸從悤。悤有通心之意，意謂蔥係通心嘅草。聰明個聰都係從悤。廣東人亦攞意頭，話食蔥會聰明。

特徵
--

佢係草本植物，葉圓筒形，中間個心係空，好易斷，呈青色。

分佈
--

遍佈成個中國，最出名嘅係山東章丘。

用途
--

喺亞洲好多地方，蔥係煮嘢食唔可以缺少嘅。

藥用方面，《神農本草經》講過蔥「主傷寒，寒熱，出汗，中風，面目腫」。

相
-

* 喺中國貴州種嘅蔥喺中國貴州種嘅蔥
* 喺日本相州種嘅蔥喺日本相州種嘅蔥
* Allium fistulosum - Museum specimenAllium fistulosum - Museum specimen

參考
--

* 《神農本草經》
* 《中藥方劑學》
* 《傷寒雜病論》

睇埋
--

* 薑
* 大蒜
* 洋蔥
* 韭
* 薤
* 葷菜
**蔣孝嚴**（1942年3月1號—），原名**章孝嚴**，台灣政治人物，響廣西桂林出世，係蔣經國同二奶章亞若生嘅私生孖仔入面嘅大佬（又有人話佢係郭禮伯個仔，2020年又有人話佢老豆係王繼春），曾經做過國民黨副主席、立法委員、總統府秘書長、國民黨秘書長、行政院副院長、外交部部長等等。依家佢已經淡出政界，輪到佢個仔蔣萬安做政治人。

細個經歷
----

蔣孝嚴原本叫章孝嚴，係蔣經國嘅私生仔（又有人話佢係郭禮伯個仔，2020年又有人話佢老豆係王繼春），跟阿媽姓。但響同年八月佢阿媽突然死咗，變相要由舅父章浩若同舅母紀琛養，佢哋重登記成兩兄弟嘅老豆阿媽。響國共內戰期間，佢阿婆帶兩兄弟由桂林落台灣新竹，由阿婆、細舅父章渙若同細舅母章向鳳妹繼續養。佢響嗰度讀咗臺灣省立新竹中學（依家國立新竹高級中學）同埋東吳大學。

之所以佢係蔣經國私生仔呢點有咁多人信，因為佢係跟蔣家族譜改嘅「孝字輩」。

攷
-

1. ↑  〈民國第二大謎案：蔣經國的二夫人章亞若被害之謎〉 (香港中文). 原著喺2020-05-26歸檔. 喺2020-05-19搵到.
2. ↑  〈蒋家门外的孩子第一章 遥遥归宗路·哀哀赤子心 -免费在线阅读欣赏 - 读书频道 - 金融界〉. *web.archive.org*. 2013-11-14. 歸檔時間2013-11-14. 喺2020-05-20搵到.`{{cite web}}`: CS1 maint: bot: original URL status unknown (link)
**裴茂**（粵拼：pui4 mau6；？—？），字**巨光**（geoi6 gwong1），河東聞喜人（而家山西聞喜），係東漢末年嘅官吏、將領，做官到尚書令。佢有五個仔，其中裴徽係八裴之一。對於日後出名嘅裴潛，佢唔多鍾意，因爲裴潛細時舉止唔夠文雅。

裴茂出身自河東裴氏，係個世家大族。佢老豆係裴曄，佢係老豆嘅二仔，阿哥係裴羲。漢靈帝時（168年～190年），歷任縣令、郡守、尚書。

初平四年（193年）農曆六月，當時晝夜連落二十日大雨，發大水，又打凍風。皇帝派時任御史嘅裴茂去詔獄大赦，赦咗兩百幾罪輕嘅人。當中有啲人係畀李傕冤枉嘅，李傕驚裴茂放咗嗰啲人，上去表奏話裴茂私自放囚犯，懷疑有古怪，請朝廷收監佢。但係朝廷詔書話而家天災咁多，係要派使者廣佈恩澤，放人係符合天意。所以唔會問罪裴茂，並且講呢啲事以後咪再問。

建安二年（197年）農曆十月，時任謁者僕射嘅裴茂率領段煨等關中諸將去討伐李傕，遞年（198年）正月擊敗李傕，當年農曆四月斬殺李傕兼且誅夷三族。由於呢啲功績封入列侯，封做陽吉平侯。

建安十九年（214年）農曆三月，漢朝皇帝封曹操嘅魏公爵位喺諸侯王之上，改授金璽、赤紱、遠遊冠，由左中郎將楊宣、亭侯裴茂持節授印。

裴茂嘅子孫喺日後開枝散葉，河東裴氏嘅五大分支都出自佢。其中佢嘅大仔裴徽係西眷裴嘅始祖，而西眷裴日後又分化出洗馬裴、南來吳裴、中眷裴三支；佢嘅三仔裴輯係東眷裴嘅始祖。

註
-

1. ↑  《後漢書》記嘅係建安三年四月「討李傕、夷三族」，《後漢紀》記嘅係建安二年十月出軍，建安三年正月擊破李傕。

攷
-

* 歐陽脩、宋祁. 〈宰相世系表〉. 《《新唐書》》.
* 陳壽（著）；裴松之（注）. 〈魏書：和常楊杜趙裴傳 — 裴潛傳〉. 《《三國志》》. 〈魏略曰：潛世為著姓。父茂，仕靈帝時，歷縣令、郡守、尚書。建安初，以奉使率導關中諸將討李傕有功，封列侯。潛少不脩細行，由此為父所不禮。〉
* 陳壽（著）；裴松之（注）. 〈魏書：武帝紀〉. 《《三國志》》. （建安）十九年……三月，天子使魏公位在諸侯王上，改授金璽，赤紱、遠遊冠。〈獻帝起居注曰：使左中郎將楊宣、亭侯裴茂持節、印授之。〉
* 范曄. 〈孝獻帝紀〉. 《《後漢書》》. （初平）四年……六月……雨水。遣侍御史裴茂訊詔獄，原輕繫。……（建安）三年夏四月，遣謁者裴茂率中郎將段煨討李傕，夷三族。
* 范曄. 〈董卓列傳〉. 《《後漢書》》. 明年夏，大雨晝夜二十餘日，漂沒人庶，又風如冬時。帝使御史裴茂訊詔獄，原繫者二百餘人。其中有為傕所枉繫者，傕恐茂赦之，乃表奏茂擅出囚徒，疑有奸故，請收之。詔曰：「災異屢降，陰雨為害，使者銜命宣佈恩澤，原解輕微，庶合天心。欲釋冤結而復罪之乎！一切勿問。」……（建安）三年，使謁者僕射裴茂詔關中諸將段煨等討李傕，夷三族。
**蔣震家族**，祖籍山東菏澤，係香港一個以工業起家嘅家族，成員亦有喺政界裡頭發展。

家族史
---

蔣震喺1923年出世，細個已經加入咗國民革命軍，後來中國國民黨撤退到台灣，蔣震亦都喺呢個時候落到嚟香港。佢嚟香港加入咗自由中國運動，打算空投落去山東反攻共產黨，但因為韓戰打完，計劃暫停，蔣震先至逃過一劫。

留喺香港發展嘅蔣震，喺1958年同老死譚雄喺大磡村夾份搞咗震雄製造廠，最初因為技術唔及其他工廠，生意唔多好，拍擋譚雄更加退埋股，後來蔣震發明咗先進嘅螺絲直射注塑機，生意開始好轉。1990年嗰時，蔣震將佢所有股份捐去成立慈善基金，到1991年，震雄集團上市。震雄集團同其他公司唔同，好多香港嘅工業公司喺經濟轉型嗰時，會開始涉足地產業務，後來更加放棄工業嘅老本行，震雄集團係少數仍然以工業做本業嘅公司。

家庭方面，蔣震同元配張俊芳生咗6個女1個仔，最早為公眾熟悉應該係三女蔣麗萍，佢喺八十年代加入娛樂圈，試過唱歌同拍戲，1988年結婚之後退出娛樂圈，依家會幫手宣傳基督教；四女蔣麗莉就做過香港總商會主席，係香港總商會第一個女主席，當時更加有心想代表自由黨選立法會，不過2008年畀廉署以串謀詐騙罪拉咗，到2011年被判監3年半；二女蔣麗芸就活躍政界，喺2012年代表民建聯當選立法會議員，因為行為表現出位，兼夾講嘢聲大大，所以有「蔣元秋」呢個花名。

家族樹
---

* 蔣震=張俊芳（死咗）、馬榮華
	+ 蔣麗華=老公
	+ 蔣麗芸=梁海明
	+ 蔣麗萍=陸志明
		- 3仔1女
	+ 蔣麗莉=于積理
		- 4仔女
	+ 蔣麗苓=桂維倫
	+ 蔣麗苑
	+ 蔣志堅
**巴西黑心肉**係2017年3月巴西凍肉嘅一單醜聞，涉及21間巴西肉廠，包括巴西最大肉商JBS同BRF。

巴西喺當地時間3月17號展開「**劣肉行動**」（葡萄牙文：**Operação Carne Fraca**；英文：**Operation Weak Flesh**），派咗1100個警察搜查6個聯邦州嘅194個地方。當局話經過2年嘅調查，發現巴拉那州（Parana）、米納吉拉斯州（Minas Gerais）同埋戈亞斯州（Goias）3個州嘅地方督察處職員收咗賄款，方便涉事肉商做劣質產品，包括用致癌化學物去掩飾劣質肉；用薯仔、大豆蛋白、水甚至紙皮混合雞肉。受賄嘅食品衛生官員喺冇監督情況下發出衛生檢驗證明。行動扣留咗2個JBS職員同埋3個BRF僱員等27人，33個政府人員被即時停職。

皆因巴西凍肉出口到全世界150個國家，所以引起好大影響，多國先後決定一刀切或部分暫停進口巴西肉類，包括歐盟、智利、墨西哥、中華人民共和國、韓國、香港、日本等。

涉事肉商
----

21間涉事肉商係：


|  |  |  |
| --- | --- | --- |
| * BALSA COMERCIO DE ALIMENTOS EIRELI - ME
* BREYER & CIA LTDA
* BRF S/A
* CENTRAL DE CARNES PARANAENSE LTDA - ME
* E. H. CONSTANTINO & CONSTANTINO LTDA
* FABRICA DE FARINHA DE CARNES CASTRO LTDA
* FRANGO D M INDUSTRIA E COMERCIO DE ALIMENTOS LTDA
 | * FRIGOMAX FRIGORIFICO E COMERCIO DE CARNES LTDA
* FRIGORIFICO ARGUS LTDA
* FRIGORIFICO LARISSA LTDA
* FRIGORIFICO OREGON S/A
* FRIGORIFICO RAINHA DA PAZ LTDA - ME
* FRIGORIFICO SOUZA RAMOS LTDA
* INDUSTRIA DE LATICINIOS S. S. P. M. A. LTDA
 | * INDUSTRIA E COMERCIO DE CARNES FRIGOSANTOS LTDA
* JJZ ALIMENTOS S. A.
* MADERO INDUSTRIA E COMERCIO S. A.
* PECCIN AGRO INDUSTRIAL LTDA
* PECCIN AGRO INDUSTRIAL LTDA - EPP
* SEARA ALIMENTOS LTDA
* TRANSMEAT LOGISTICA, TRANSPORTES E SERVICOS LTDA

  |

對各地影響
-----

### 亞洲

#### 香港

香港係巴西牛肉最大嘅出口市場，所有肉類計就排中國大陸後面做第二。有5間涉事肉商有送凍肉到香港，香港食物安全中心由3月21號開始暫時禁止所有巴西生產嘅冷藏、冰鮮肉類同埋禽肉入口，畀業界批評，而好多食肆就算無用涉事肉商，都一樣配合停賣用巴西凍肉嘅嘢食，令人客少咗選擇。
涉事嘅5間肉商係：

* BRF S/A （火雞肉、雞肉、火雞內臟、雞內臟）
* FRANGO D M INDUSTRIA E COMERCIO DE ALIMENTOS LTDA （雞腳）
* FRIGORIFICO LARISSA LTDA （豬內臟、熟豬腸衣、熟豬內臟）
* JJZ ALIMENTOS S. A. （牛內臟、牛肉副產品、熟牛內臟）
* SEARA ALIMENTOS LTDA （雞內臟）

3月24號，食物安全中心宣布回收嗰21間巴西凍肉廠房已進口香港嘅肉類。

主要受影響嘅舖頭：

| 舖頭名 | 停賣嘅嘢 |
| --- | --- |
| 大家樂 | 豬扒、燒雞、雞翼 |
| 譚仔 | 牛肉、豬耳 |
| 譚仔三哥 | 牛肉、雞翼 |
| 美心集團 | 巴西肉類 |
| 美心MX | 雞肉珍珠飯 |
| 大快活 | 叉燒 |
| 翠華 | 巴西肉類 |
| KFC | 香烤蜜糖雞翼 |
| McDonald's | 香烤雞翼 |
| 添好運 | 牛肉 |
| 太興 | 相關肉類 |
| 澳門茶餐廳 | 巴西肉類 |
| 叙福樓集團 | 豬肉、牛肉、雞肉 |
| 新光酒樓集團 | 豬肉 |
| 金鳳 | 巴西肉類 |
| 馬鞍山白石燒烤場 | 巴西肉類 |
| 西貢秘密花園燒烤場 | 巴西肉類 |
| 香港洲際酒店 | 凍肉、牛𦟌、雞翼 |
| 759阿信屋 | 雞翼 |
| 百佳 | 巴西肉類 |
| 惠康 | 巴西肉類 |
| 佳寶 | 肉類、禽肉 |
| YATA 一田 | 巴西肉類 |
| AEON | 巴西肉類 |
| HKTV Mall | BRF S/A嘅急凍豬扒、雞肉、雞翼 |
| 7-11 | 用巴西進口肉類嘅產品 |
| 大昌食品市場 | 巴西凍肉 |
| 各公立醫院 | 豬肉、牛肉 |

#### 中國大陸

中國大陸係巴西肉類整體最大嘅出口市場。3月20號開始，商務部禁止入口巴西肉。

#### 南韓

南韓喺3月20號暫停入口巴西雞肉，第二日因為證實唔係嚟自受污染廠房，3月21號就解除咗禁令。

#### 日本

日本喺3月22號開始局部暫停入口巴西肉。

### 歐洲

#### 歐盟

歐盟喺3月20號開始局部暫停入口巴西肉。

#### 瑞士

瑞士喺3月22號開始局部暫停入口巴西肉。

### 美洲

#### 墨西哥

墨西哥喺3月19號開始全面暫停入口巴西肉。

#### 智利

智利喺3月20號開始局部暫停入口巴西肉。
男仔燂緊蝙蝠翼，一幅油畫
**燂**（粵拼：taam4）係一種用火去輕輕烘下啲嘢。呢種現象可以係火燭嘅起因，例如用氣體噴火燒燶頭髮或一個特登嘅協議計劃或整走其它帶有纖維嘅嘢。燂喺唔同行業有唔同用途。

飛髮
--

燂可以喺飛髮嗰行出，佢係通過用火輕輕噉燒蠟燭或其它設備嚟將頭髮萎縮。呢種行為其實喺1900年代初期就開始搞。嗰時係以為用燂術就可以剷走頭髮入面嘅殘留「液體」，而燂重可以解釋成有益嘅方面，例如封住毛囊兼保護頭髮，達到唔再流血出嚟噉。其實好多人都知呢種方法，同時重有第行鼓勵佢嘅發展。燂重有時將自然嘅頭髮同髮型嘅整合。

而遠古嘅原始人時期，佢哋係用燂嘅方式嚟飛髮，而家發展到喺宴會活動成日搞嘅一種飛髮形式。

16世紀時期，富蘭西斯·德里克先生曾經去到西班牙嘅卡迪夫地區講過「燒冧西班牙國王嘅鬍鬚同西班牙佬嘅腳」呢啲講法。

農業
--

喺農業經濟嗰行，家禽同豬肉成日都俾人用火嚟燂羽毛楔同短硬毛。有時用到奇異果藤同手杖嚟做輔助係因為防止野火菌等其它細菌傳播。

電力
--

喺電力嗰行，有時機電工人都用火機燂啲電線去來整走表面嘅絕緣層。

紡織品
---

喺紡織工藝嗰行，成日喺紡織品度利用燂嘅方式嚟燂走紡織品上邊啲水汽、細嘅彈丸仔同邋遢嘅軟毛、棉絨。由於大多數嘅紡織品都用到棉花，好過壓出嚟嘅棉花成日經過染料之後都好濕，加上搞過增加反射能力同無霜化、平滑表面化、印製平面化、增加使用性等一系列嘅紡織物構造性能。

因為紡織工藝成日用噴射燈嘅火嚟燒走一邊或好多邊紡織品上邊嘅殘嘢。其它方式包括咗用紅外光或加熱啲熱塑性塑料。

纖維紡織品成日好容易點著，係因為佢用棉花嚟整。而熱塑性塑料成日好難點著，係因為佢喺硬嘅殘渣度熔出嚟。

攷
-


|  |  |
| --- | --- |
|  | 維基辭典有呢個詞嘅解釋：**燂**或**singe** |

1. ↑  漢典
2. ↑  Industry, Preston School of (1943). *Trade Training and Vocational Guidance*. Preston School of Industry. p. 241.
3. ↑  Google Books
4. ↑  Joe S. Riley, W. E. Daglish (1996). *Zone Reflex Plus Translation Diet: Hydro-Therapy and Swedish Massage*. p. 74. ISBN 0-7873-1124-3.
5. ↑  Google Books
6. ↑  Google Books
7. ↑  Google Books
8. ↑  Jocelyn R. Rentoul (1983). "Management of the Hirsute Woman". *International Journal of Dermatology*. 22 (5) (5): 265–272. doi:10.1111/j.1365-4362.1983.tb02136.x. PMID 6347918.
**金一葉**（粵拼：gam1 jat1 jip6，韓文：**김일엽**，1896年4月28號—1971年2月1號），佛敎名**荷葉**，號**白蓮道葉**，原名**金元周**，一名**源珠**。係朝鮮日治時期同大韓民國作家，女性主義者，佛敎僧廬。

履歷
--

金一葉喺朝鮮平安北道龍岡郡嘅一個貧農家庭出世，初名**金元周**，佢喺五歲喪母，十三歲喪父。喺阿婆嘅支援下入梨花女子高等學敎，梨花女子大學拙業同日本留學日新女學敎嘅東京大學修學。

1919年延禧專門學校敎師李魯翼為結婚，但李魯翼爲肢體障碍人─，他在衝擊同離婚。他在7會結婚同離婚李魯翼（1919年-1921年），林蘆月（1921年），方仁根（1922），鞠琦烈（1922年），日本人太田淸藏（1923-1925），白性郁（1928），河允實（1929-1930年）。1921年返國後做作家同言論活動。

1920年2月-1921年做雜紙新女子紙記者，1921年做東亞日報記者，1921年-1922年做每日新報記者，1931年-1933年做每日新報記者。他在1920年代-1930年代做自由戀愛，自由意思嘅婚姻，自由嘅性交論主張同儒學者等嘅纠葛。1933年做入山佛敎僧呂。

出面網頁
----

* 金一葉 （韓文）
* 金一葉:Navercast （韓文）
* Buddhist nun Il-yeop （英文）
* Revisiting the women who changed Korea with their pens （英文）
* Buddhist nun Il-yeop - koreatimes （英文）
* 本映画のあらすじ（脚本・準備稿より) （日文）
* 〈朝鮮近代史の中の苦闘する女性たち〉　女性雑誌編集者・金一葉 （日文）
* 金泰伸師のプロフィール （日文）



|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
**香港天線有限公司**，簡稱**香港天線**（**英文：Hong Kong Antenna and Engineering Company Limited**，除牌時九龍證券交易所上市編號：205）係一間執咗笠嘅香港上市公司，創辦人係陳普芬同樂秀章（其中陳普芬亦係九龍證券交易所創辦人），呢間公司宣稱經營研究同發展電視天線業務，1973年香港股災急跌，被認為係一隻泡沫股。由於股價喺上市大概六星期就上升29倍，因此被當時嘅股民稱為「**香港黐線**」。

1970年代初，香港股市進入咗瘋狂階段，由於嗰時香港政府監管制度唔夠，任何公司都可以輕易上市。1972年11月22日，香港天線宣佈喺九龍證券交易所上市，聲稱發明咗一種可以畀家庭使用嘅天線，雖然招股書內容清楚寫明：「本公司剛成立，尚未開始經營…上市集資作研究和發展用途…對未來派息未能保證。」，但仍然被股民瘋狂追捧。

香港天線股票嘅招股價係每股1港元，同年12月5日上市。上市第一日最高報3.2元（升2.2倍），收市報2.522元（升約1.5倍）。大概六星期後嘅1973年1月23日，香港天線已升到30元嘅歷史最高位。但股民呢個時候發現現實中只要喺大廈頂層豎一枝鐵線，都可以接收電視信號，並唔涉及科技研究，事件更加變成國際笑話。該股未到同年3月股災正式爆發，其股價已經跌至停牌，最後執笠清盤。

由於年代久遠，新一代香港股民以訛傳訛，喺2000年代試過流傳香港天線上市當日就升到50元收市，上升幅度有49倍。

同時期亦有一隻由同一班人馬創立嘅股份，叫做香港電腦。

參考
--

* 1972年12月5日《華僑日報》港股行情
* 1973年1月23日《華僑日報》港股行情
**世界紅十字日**（粵拼：sai3 gaai3 hung4 sap6 zi6 jat6）
（英文：**World Red Cross Day**），西亞同北非地區又嗌**世界紅新月日**sai3 gaai3 hung4 san1 jyut6 jat6（阿拉伯文：**اليوم العالمي للهلال الأحمر**‎），係一個國際性嘅紀念日，喺每年5月8號搞。

由來
--

睇埋：亨利杜南
1922年打完一戰後，好多人諗住唔使成日打仗，喺捷克斯洛伐克同國家紅會喺復活節宣佈停戰三日。嗰時有位政府領導人總結到倡議，話「紅十字希望既可以預防疾病，又防止社會出現戰亂。若果紅十字可以擴散到社會各界嘅道德潛力兼發展起身嘅話，對和平都有好大貢獻。」後嚟呢句成爲設立紅十字日嘅基礎。雖然嗰時有啲國家嘅紅會領導人對佢呢句產生懷疑，但喺第十四屆紅十字國際大會入面設立咗國際委員會嚟研究紅十字停戰，重喺1934年喺東京開嘅第十五屆紅十字國際大會提交埋報告，話承認停戰兼推廣原則。最後呢個停戰原則直到1946年先至實施，重研究幾時設定國際紅十字日。最後經過聯合會執行委員會同意，從1948年5月8號開始，逢每年5月8號都係世界紅十字日。後嚟因為考慮到越嚟越多西亞同北非啲紅新月會加入，喺1984年先至最後確定噉嘅日子嗌「世界紅十字、紅新月日」。

註同攷
---

註
1. ↑  捷克斯洛伐克喺1992年解體，而家係捷克同斯洛伐克兩個國家。

攷

1. ↑  5月8日——世界红十字与红新月日
2. ↑  〈美国红十字会·世界红十字和红新月日的来源（英文）〉. 原著喺2007-07-14歸檔. 喺2007-05-09搵到.
**中國共產黨第十次全國代表大會**於1973年8月24號至28號响北京召開。參加大會嘅代表共1249人，代表當時全國2800萬黨員。

喺中共第十次全國代表大會召開前嘅8月20號，中央政治局通過決議，永遠開除林彪、葉群、黃永勝、吳法憲、李作鵬、邱會作等人嘅黨籍。

毛澤東主持大會，周恩來作政治報告；王洪文作關於修改黨章嘅報告。

大會通過咗政治報告、關於修改黨章嘅報告同《中國共產黨章程》。十大黨章保留咗九大黨章中關於黨嘅性質、指導思想、基本綱領、基本路線等內容，响結構上作出一啲調整，條文部分改得唔多。總綱中只取消咗有關林彪嘅論述同林彪嘅論點。值得指出嘅係，十大黨章响「左」傾錯誤方面嘅新發展，主要係充實所謂兩條路線鬥爭經驗嘅內容，將「批判修正主義列為加強黨嘅思想建設嘅長期任務」；片面提出「反潮流」原則，要求黨員要具有反潮流嘅精神等。

大會最後選出咗195名中央委員同124名候補中央委員。一啲喺「文化大革命」中遭到打擊，被排斥喺九屆中央委員會之外嘅老幹部，好似鄧小平、王稼祥、烏蘭夫、李井泉、譚震林、廖承志等被選為中央委員。雖然江青集團嘅骨幹分子更多咁進入新嘅中央委員會，但一批眾望所歸嘅老同志入選，畢竟反映咗黨內健康力量嘅增強。

一中全會
----

中國共產黨第十屆中央委員會第一次全體會議於1973年8月30號响北京舉行。會議選舉咗中央領導機構，名單如下：

1. 中央委員會主席：毛澤東
2. 中央委員會副主席：周恩來、王洪文、康生、葉劍英、李德生
3. 中央政治局委員：（以下按姓氏筆劃為序）毛澤東、王洪文、韋國清、葉劍英、劉伯承、江青（女）、朱德、許世友、華國鋒、紀登奎、吳德、汪東興、陳永貴、陳錫聯、李先念、李德生、張春橋、周恩來、姚文元、康生、董必武
4. 中央政治局候補委員：吳桂賢（女）、蘇振華、倪志福、賽福鼎
5. 中央政治局常務委員會委員：毛澤東、王洪文、葉劍英、朱德、李德生、張春橋、周恩來、康生、董必武

二中全會
----

中國共產黨第十屆中央委員會第二次全體會議於1975年1月8號至10號响北京舉行。會議討論咗第四屆全國人民代表大會嘅準備工作。決定將《中華人民共和國憲法修改草案》、《關於修改憲法的報告》、《政府工作報告》同全國人民代表大會常務委員會、國務院成員嘅候選人名單，提請全國人民代表大會討論。會議選舉鄧小平為中共中央副主席、中央政治局常務委員。同意李德生辭去中共中央副主席、中共中央政治局常委嘅職務。之前中共中央任命鄧小平為中共中央軍委副主席兼中國人民解放軍總參謀長、國務院第一副總理。

三中全會
----

中國共產黨第十屆中央委員會第三次全體會議於1977年7月16號至21號响北京舉行。全會開幕時，全體同志起立，為毛澤東、周恩來、朱德、康生、董必武等已故嘅老一輩無產階級革命家，為悼念十屆二中全會以嚟逝世嘅中央委員會委員、候補中央委員同其他同志默哀。全會一致通過《關於追認華國鋒任中國共產黨中央委員會主席、中國共產黨中央軍事委員會主席的決議》、《關於恢復鄧小平同志職務的決議》，決定恢復鄧小平嘅中共中央委員、中央政治局委員、常委、中共中央副主席，中共中央軍委副主席，國務院副總理，中國人民解放軍總參謀長嘅職務。全會一致通過《關於王洪文、張春橋、江青、姚文元反黨集團的決議》，決議永遠開除「四人幫」嘅黨籍，撤銷佢哋嘅黨內外一切職務。另外全會完全同意中央政治局關於提前召開中國共產黨第十一次全國代表大會嘅決定。

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
**中國共產黨第十三次全國代表大會**於1987年10月25號至11月1號响北京召開。出席大會嘅正式代表1936人，特邀代表61人，代表當時全國4600萬名黨員。

此外，全國人大常委會黨外副委員長、全國政協黨外副主席、各民主黨派、全國工商聯負責人同無黨派愛國民主人士、少數民族同埋宗教界人士96人列席咗大會，並有中外記者（其中包括1名台灣記者）400幾人採訪咗大會。呢啲，响之前嘅歷次代表大會上，都係首次。

大會嘅議程係：（1）聽取同審查黨嘅第十二屆中央委員會嘅報告；（2）審查中央顧問委員會嘅報告；（3）審查中央紀律檢查委員會嘅報告；（4）審議並通過《中國共產黨章程部分條文修正案》；（5）選舉第十三屆中央委員會，新一屆中央顧問委員會，新一屆中央紀律檢查委員會。

趙紫陽受十二屆中央委員會委託，向大會作咗報告。大會提出並系統闡述咗社會主義初級階段理論，制定咗黨响社會主義初級階段嘅基本路線，制定咗「三步走」發展戰略同各項改革任務。

大會討論並通過咗關於十二屆中央委員會報告嘅決議、關於黨章部分條文修正案嘅決議、關於中央顧問委員會工作報告嘅決議、關於中央紀律檢查委員會工作報告嘅決議。

大會重首次採用差額選舉嘅方式選出咗由175名中央委員同110名候補中央委員組成嘅第十三屆中央委員會；選舉出由200人組成嘅中央顧問委員會同69人組成嘅中央紀律檢查委員會。

一中全會
----

中國共產黨第十三屆中央委員會第一次全體會議於1987年11月2日响北京舉行，全會選舉產生咗中央政治局委員、候補委員，中央政治局常務委員會委員，中央委員會總書記；根據中央政治局常務委員會嘅提名，通過咗中央書記處書記同候補書記；決定咗中央軍事委員會主席、第一副主席、常務副主席。名單如下：

1. 中央政治局委員、候補委員
	* 中央政治局委員（按姓氏筆劃為序）：萬里、田紀雲、喬石、江澤民、李鵬、李鐵映、李瑞環、李錫銘、楊汝岱、楊尚昆、吳學謙、宋平、趙紫陽、胡啟立、胡耀邦、姚依林、秦基偉
	* 中央政治局候補委員：丁關根
2. 中央政治局常務委員會委員：趙紫陽、李鵬、喬石、胡啟立、姚依林
3. 中央委員會總書記：趙紫陽
4. 中央書記處書記、候補書記
	* 書記：胡啟立、喬石、芮杏文、閻明復
	* 候補書記：溫家寶
5. 中央軍事委員會主席、第一副主席、常務副主席
	* 主席：鄧小平
	* 第一副主席：趙紫陽
	* 常務副主席：楊尚昆

全會批准咗中央顧問委員會第一次全體會議選舉產生嘅主任、副主任同常務委員會委員人選。名單如下：

* 主任：陳雲
* 副主任：薄一波、宋任窮
* 常務委員會委員：（按姓氏筆劃為序）王平、王首道、伍修權、劉瀾濤、江華、李一氓、李德生、楊得志、蕭克、余秋里、宋任窮、宋時輪、張勁夫、張愛萍、陸定一、陳雲、陳丕顯、陳錫聯、胡喬木、段君毅、耿飈、姬鵬飛、黃華、黃鎮、康世恩、程子華、薄一波

全會批准咗中央紀律檢查委員會第一次全體會議選舉產生嘅書記、副書記同常務委員會委員人選。名單如下：

* 書記：喬石
* 副書記：陳作霖、李正亭、肖洪達
* 常務委員會委員：（按姓氏筆劃為序）王德瑛、喬石、劉麗英、李正亭、肖洪達、陳作霖、郭林祥、傅傑

二中全會
----

中國共產黨第十三屆中央委員會第二次全體會議於1988年3月15日號至19號响北京舉行，全會審議通過咗中共中央總書記趙紫陽代表中央政治局响中國共產黨第十三屆中央委員會第二次全體會議作嘅工作報告。

全會審議通過咗中央政治局提出，並經黨內外廣泛協商，擬向七屆全國人大推薦嘅國家機構領導人員人選名單同擬向七屆全國政協推薦嘅全國政協領導人員人選名單。

三中全會
----

中國共產黨第十三屆中央委員會第三次全體會議於1988年9月26號至30號响北京舉行，全會原則通過咗《關於價格、工資改革的初步方案》，建議國務院\响今後五年或者較長一啲時間內，根據嚴格控制物價上漲嘅要求，並考慮各方面嘅實際可能，逐步咁穩妥咁組織實施。全會重原則通過咗《中共中央關於加強和改進企業思想政治工作的通知》。

四中全會
----

內文：中國共產黨第十三屆中央委員會第四次全體會議
中國共產黨第十三屆中央委員會第四次全體會議於1989年6月23號至24日號响北京舉行，呢次係六四事件後中共所召開嘅中全會，全會審議並通過咗李鵬代表中央政治局提出嘅關於趙紫陽响反黨反社會主義嘅動亂中所犯錯誤嘅報告，全會選舉江澤民為中央委員會總書記；增選江澤民、宋平、李瑞環為中央政治局常委；決定增補李瑞環、丁關根為中央書記處書記；決定撤銷趙紫陽嘅中央委員會總書記、中央政治局常務委員會委員、中央政治局委員、中央委員會委員同中共中央軍事委員會第一副主席嘅職務。另外，胡啟立、芮杏文、閻明復亦响呢次全會上被免職。全會遞補候補中央委員格桑多傑（藏族）為中央委員。

五中全會
----

中國共產黨第十三屆中央委員會第五次全體會議於1989年11月6號至9號响北京舉行，全會審議並通過咗《中共中央關於進一步治理整頓和深化改革的決定》。全會討論並通過咗關於同意鄧小平辭去中共中央軍事委員會主席職務嘅決定，決定江澤民為中共中央軍事委員會主席，楊尚昆為中共中央軍事委員會第一副主席，劉華清為中共中央軍事委員會副主席，楊白冰為中共中央軍事委員會秘書長；決定增補楊白冰為中共中央書記處書記。全會遞補候補中央委員賈志傑為中央委員。

六中全會
----

中國共產黨第十三屆中央委員會第六次全體會議於1990年3月9號至12號响北京舉行，全會審議通過咗《中共中央關於加強黨同人民群眾聯繫的決定》。

七中全會
----

中國共產黨第十三屆中央委員會第七次全體會議於1990年12月25號至30號响北京舉行，全會審議並通過咗《中共中央關於制定國民經濟和社會發展十年規劃和「八五」計劃的建議》。江澤民作咗重要講話，李鵬就《建議》草案作咗說明。

八中全會
----

中國共產黨第十三屆中央委員會第八次全體會議於1991年11月25日號至29號响北京舉行，全會審議並通過咗《中共中央關於進一步加強農業和農村工作的決定》。全會審議並通過咗《關於召開中國共產黨第十四次全國代表大會的決議》，確定中共十四大於1992年第四季度响北京舉行。全會遞補候補中央委員馬玉海（回族）為中央委員。

九中全會
----

中國共產黨第十三屆中央委員會第九次全體會議於1992年10月5號至9號响北京舉行，全會決定，1992年10月12日响北京召開中國共產黨第十四次全國代表大會。全會討論並通過咗中央委員會向黨嘅第十四次全國代表大嘅報告，討論並通過咗《中國共產黨章程（修正案）》，一致決定將呢兩個文件提請黨嘅第十四次全國代表大會審議。全會同意中央政治局關於對趙紫陽响1989年政治動亂中所犯錯誤繼續審查情況嘅匯報，同意維持十三屆四中全會對趙紫陽所犯錯誤嘅結論並結束審查。全會遞補候補中央委員丹增（藏族）、王越豐（黎族）、克尤木·巴吾東（維吾爾族）、李振潛為中央委員。

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
澳洲昆士蘭省雨林
**雨林**係指一個全年有高雨量嘅森林。定義上，雨林全年雨量最少要有1700到2000毫米。雨林多數係熱帶雨林，但亦都有溫帶雨林。雨林裏面嘅動植物有好多種。

最大嘅熱帶雨林響亞馬遜，連埋中美洲尼加拉瓜嘅森林。其次係喀麥隆到剛果一片非洲森林。之後係亞洲緬甸到巴布亞新畿內亞嘅森林。澳洲東北面都有雨林。而溫帶呢，主要係北美洲，英屬哥倫比亞省，東南阿拉斯加，美國本土西北，亞洲格魯吉亞，歐洲巴爾幹，紐西蘭同塔斯曼尼亞。

雨林係有自己嘅碳循環，整體來講，二氧化碳係排多過吸，不過對溫室效應影響輕微。之不過咁，雨林係響世界碳循環裏面係一個好穩定嘅池；當有人清走個雨林，就會放好多二氧化碳出來。雨林另一個作用係整涼透過佢嘅空氣。所以，雨林對全球氣候係好有影響。

雨林係地球三分二動植物品種嘅屋企。估計係有數以萬萬種計嘅植物，昆蟲，微生物都未畀人發現。而且，好多藥物都係響熱帶雨林搵出來。

雖然雨林有咁多植物，其實佢嘅泥土唔係咁肥沃。原因係細菌好快將啲嘢分解，無乜腐植質留響度。所以響呢啲地方，鐵同鋁嘅氧化物就集中響泥裏面，泥變到鮮紅色，甚至搞到變成礦。響一啲後生地層，好似火山爆發殘留，就會肥沃好多。植物嘅養份，就係由死咗嘅巨樹，經細菌同白蟻分解後，再回流畀其他樹木。

雨林地下好少會有草，矮樹之類，原因係太少太陽光落到地。所以人或者動物可以響雨林度走。如果樹冠整爛咗，好快就有藤，樹叢，矮樹生出來。
**鐵刃**（剣勇伝説YAIBA、ヤイバ）係日本漫畫家青山剛昌嘅出名作之一，以格鬥同少年漫畫做題材，1988年自1993年響小學館旗下嘅《週刊少年Sunday》度連載。曾經攞過38屆小學館漫畫獎。

響香港，正式譯名叫**鐵刃**，不過坊間好多時都會同無綫電視一樣叫做**反斗劍神**，反而唔會叫鐵刃。

故仔大綱
----

故仔嘅主角係一個想做天下第一劍士嘅後生仔，佢叫做鐵劍（TVB譯做小刃）。有一日，佢同老豆劍十郎響熱帶雨林入面修練劍術，但就因為畀大猩猩追擊而被逼要匿響運香蕉嘅箱入面走返日本。響機場，劍十郎見到老友峰雷藏同埋佢個女沙也加，所以劍十郎就送咗鐵劍去峰雷藏屋企，而自己就去修練劍術。鐵劍同沙也加一齊返學嘅時候，撞到劍道高手鬼丸猛，兩個人一決高下，結果鐵劍用咗下流嘅手段打低鬼丸猛。

輸咗爾場仗嘅鬼丸猛好傷心咁返到屋企，點知唔小心搵到收埋響屋企嘅風神劍，因為畀風神侵蝕咗佢嘅內心，所以佢變咗做一隻鬼。鬼丸猛帶住風神劍同鐵劍打多次，結果鐵劍輸咗。爾個時候，峰老太太話畀鐵劍知鬼丸猛發生咩嘢事，重同佢講話只有雷神劍先至係同風神劍一個Level。所以鐵劍決定去搵雷神劍，而沙也加都跟住一齊去。

佢哋去同某一座山，結果出奇咁搵到雷神劍，重撞見生存咗四百年嘅出名劍術家宮本武藏。但就響同一時間，鬼丸猛用風神劍，令到傳說入面嘅八鬼、佐佐木小次郎、三好政康、風魔小太郎、天草時貞、石川五右衛門（又叫石田六右衛門）、武藏坊辨慶同埋松尾芭蕉復活，企圖阻止鐵劍攞到雷神劍。經過長時間嘅決鬥，鐵劍成功打低佢哋，攞到雷神劍，重同八鬼入面嘅青蛙男、海參男、小次郎同埋宮本做咗戰友。

響鐵劍同鬼丸猛再一次決鬥嘅時候，雖然鐵劍砍斷咗風神劍，但係雷神劍上面嘅雷神珠就畀鬼丸猛攞走咗，只可以搵龍神珠嚟代替雷神珠，所以鐵劍一班人走勻全日本去搵，而鬼丸猛周不時都會復活啲日本古代劍士嚟阻止佢。直至到鐵劍盲莊莊，攞唔到龍神珠但就攞到龍神劍，所以鬼丸猛又同佢打多次。打下打下，突然之間，畀龍神封咗響龍女身體入面一千年、住響月球上面嘅輝夜公主（TVB譯做月星魔女）降臨地球，打斷咗兩個人嘅對決。

如果輝夜公主要恢愎原本個樣，就要吸收龍女後人嘅時間（即係青春）。咁啱，沙也加正正就係龍女後人。所以，沙也加畀輝夜公主吸收咗佢嘅時間，輝夜公主又都恢愎咗原本個樣。但就係響爾個時候，鐵劍同鬼丸猛罕有咁聯手打低輝夜公主，重封咗佢響地球入面，沙也加恢愎咗。

### 角色

內文：鐵刃角色一覽

攷
-

1. ↑  〈剣勇伝説YAIBA〉. 原著喺2013-02-22歸檔.
2. ↑  〈WEBサンデー｜名作ミュージアム〉. 《小学館コミック -少年サンデー-》. 喺2020-06-07搵到.
林村河及橋
**梅樹坑**，香港一村，亦係一地，喺大埔北面，林村河邊，英文寫**Mui Shue Hang**。村地、田地沿林村河，都幾長下，如今大多變成梅樹坑遊樂場、大埔太和路、吐露港公路。只淨低東南一角谷中，由梅樹坑遊樂場中間入。

梅樹坑位處社山東側，村村河西側。喺石鼓壟之北，大埔頭水圍之西，三渡坑之南。由於林村河喺三渡坑，畀尼龍壩截水，人工河道好大，然而平日只一條坑嘅水。河道用來防止因暴雨洪水暴發而建。

屋宇
--

常寂園
現時梅樹坑屋宇唔多，南端有般若精舍，北啲有常寂園，喺梅樹坑遊樂場南便山邊。梅樹坑遊樂場中間有條坑，有路帶上谷地，為現存村地。當中有旭輝園。而梅樹坑遊樂場靠北，設有公廁。

交通
--

唔計高速公路，入梅樹坑都要經梅樹坑遊樂場，一般車係唔畀駛入。若要行車，都會經錦山路入錦石新村，喺石鼓壟前面停車場，轉入般若精舍條路，駛入林村河邊行人路入。

反而過咗林村河，有條梅樹坑路，北便駁住大埔公路大窩段，南便駁通大埔頭水圍路。雖然叫梅樹坑路，按村而言，會視為大埔頭，而非梅樹坑。

梅樹坑觀景臺望去窄橋
梅樹坑有四橋過林村河。由南數起，一喺大埔頭水圍路過，近帝欣苑，入梅樹坑遊樂場。二三喺梅樹坑路嗰邊，過人工河道江心洲，入梅樹坑遊樂場。四喺公廁嗰邊，駁大埔公路。不過橋窄，下有大水管，唔開畀公眾用。另外側邊有堰，通去梅樹坑觀景臺底。
蔡細歷
丹斯里**蔡細歷**（馬來話：**Chua Soi Lek**，暱稱**蔡CD**，1947年1月2號—），係馬來西亞政治人，出世於馬來西亞柔佛州峇株巴轄，曾擔任第9任馬華公會總會長。2004年任馬來西亞衛生部長直到2008年性愛CD事件後辭職。

性愛CD事件
------

2008年1月1號認，佢就係喺柔佛州流傳嘅口交性愛CD中嘅「男主角」，同時同老婆、3個仔、馬來西亞群眾、同事同粉絲道歉。佢話，性愛CD中嘅女子係佢親密朋友。但佢冇透露其他情況。次日因性愛CD事件宣布辭去佢所擔任衛生部長、馬華公會副總會長同埋拉美士國會議員嘅職務。

蔡細歷性愛CD畫面鞋而蒙，表攝錄設備並非「尖端產品」。包兩張DVD，第一張時長60分鐘，包喺4個唔同角度可以攝製嘅鏡頭，均為黑白錄；第二張就係喺張床上方攝製嘅版本。呢間餐廳位於柔佛州巴株巴轄鎮。此前CD出現喺巴株巴轄同痺坡地方住宅信箱同鋪。

其實喺馬來西亞法律上，係屬於非自然口交性行為。但蔡細歷依然係嘆佢同友人嘅口內射精。老婆黃薛卿1號發表宣告，表示已接受老公嘅懺悔同道歉並要同佢共渡難關。

2009年2月，一個雪蘭莪州格拉那再也嘅華裔男子攜帶一片性愛CD向警方報案，就警方要向佢錄取口供，同鑑定呢片CD嘅內容。警方將會援引刑事法典292條文，分銷非禮書加，與及援引377（a）（違反自然性行為）即口交嘅兩項加，調查此案。

由於性愛CD事件，蔡細歷於大眾之形象唔咩良好。雖然蔡細歷身為馬來西亞華人公會總會長，但係就得唔到馬來西亞唐人嘅支持，甚至被後生一輩嘅唐人網民唾罵。

睇埋
--

* 林良實
* 廖中萊
* 魏家祥
* 曾祥忠

參考
--

1. ↑  杨善勇 (2008-04-08). 〈蔡CD快快通报黄碟主脑！〉. *Malaysiakini* (中文). 喺2021-07-29搵到.
2. ↑  "Dr Chua Soi Lek admits to being the man in sex DVD". *The Star* (英文). 喺2021-07-29搵到.
3. ↑  郭史光庆 (2008-01-02). 〈"原来诚实未必能带来回报"蔡细历黯然辞职结束政治生涯〉. *Malaysiakini* (中文). 喺2021-07-29搵到.
4. ↑  〈性爱光碟重现警以口交罪调查蔡细历：有心人图胁迫我安静〉. *Malaysiakini* (中文). 2009-02-23. 喺2021-07-29搵到.
**歌台**係東南亞，包括新加坡、馬來西亞同印尼部分地區獨特嘅華人文化，可追溯至20世紀20年代末，嗰陣好多中國歌舞團去南洋唔同地方獻藝，但之後因為戰亂而返唔到去中國，有啲人就選擇留喺新加坡。

喺好早期嘅時候，呢啲表演係中式大戲同木偶戲為主，預咗喺中元節畀鬼魂睇，但慢慢地呢啲表現亦發展成大眾嘅娛樂之一。

歷史發展
----

喺新加坡，歌台大約係喺日佔時期興起。其中一個最早起好嘅歌台，係位於後來喺1987年拆卸嘅新世界遊樂園，但呢個歌台俾日軍炸毀咗。早期嘅歌台以唱歌為主，後來亦加入咗來自唔同舞蹈團嘅舞蹈，戲劇同特技體操元素。而當時，亦適逢舞蹈團嘅式微，歌台反而興起。喺1950年代嗰陣，新世界遊樂園有4個歌台，而喺其他遊樂園亦起咗唔少歌台。

衍生文化作品
------

除咗歌台本身之外，歌台亦成為咗唔同電視同電影嘅題材，例如： 

* 2007年：電影《881》
* 2015年－2018年：電視節目《歌台星力量》

參考
--

1. ↑  chinaqw. 〈新加坡歌台文化：一种华人文化的前生今世-中国侨网〉. *www.chinaqw.com*. 喺2021-07-16搵到.
2. ↑  Chan Kwok-bun and Yun Sai-shing (2014). Kwok-Bun Chan (編). *Chinese Entertainment*. Routledge. p. 24. ISBN 9781317977995.`{{cite book}}`: CS1 maint: uses authors parameter (link)
3. ↑  Chan Kwok-bun and Yun Sai-shing (2014). Kwok-Bun Chan (編). *Chinese Entertainment*. Routledge. p. 26. ISBN 9781317977995.`{{cite book}}`: CS1 maint: uses authors parameter (link)
宮澤喜一
**宮澤喜一**（日文：みやざわ きいち，1919年10月8號—2007年6月28號），日本政治人，曾經做過內閣總理大臣、經濟企畫廳長官、通商產業大臣、外務大臣、內閣官房長官、內閣副總理、大蔵大臣、郵政大臣、農林水產大臣、財務大臣、自由民主黨總務會長同總裁。因為響做完首相後再次出任大蔵大臣，所以又畀人叫做「平成嘅高橋是清」。

經歷
--

佢1919年響東京府出世，籍貫廣島縣。老豆係前眾議院議員宮澤裕，阿公係前司法大臣小川平吉。而喜一嘅細佬宮澤弘都係政治人，曾經做過法務大臣。

宮澤喜一先後畢業於舊制武蔵高等學校（武蔵大學同武蔵高等學校中學校）同埋東京帝國大學（依家嘅東京大學）法學部政治科，1942年做咗大蔵省宮僚，之後曾經做過大平正芳、津島壽一同埋池田勇人嘅秘書。1953年當選參議院議員，正式做政治人，加入自民黨池田派。

1991年11月5號，海部俊樹宣佈唔撈，由宮澤喜一接任做首相，係日本最後一位官僚出身嘅首相。但係佢響壞賬處理問題上受到好大爭議，導致1993年社會黨提出內閣不信任案，點知同屬自民黨嘅小澤一郎，聯同羽田孜食碗底反碗面，竟然投下關鍵性嘅支持票，最後獲得通過，將宮澤喜一趕落台，由新黨代表細川護熙接任。因為宮澤係當時日本史上第一位同時兼任自民黨總裁嘅情況下而畀人趕落台，所以畀人改花名叫「自民黨嘅德川慶喜」。

1996年，宮澤東山再起，當選眾議院議員。1998年，時任首相小淵惠三唔識搞經濟問題，就搵咗之前做過大藏省、因而處理金融問題好叻嘅宮澤做大蔵大臣，所以又畀人叫做「平成嘅高橋是清」。2001年，宮澤調任財務大臣。

2003年宣佈退出政界，由侄仔宮澤洋平繼承佢嘅飯碗。退出後身體開始差，2005年響屋企跌低，入院。2007年6月28號因為老衰而死，終年87歲。

屋企
--

佢同老婆有一對仔女，大女啟子嫁畀前美國駐日大使羅思德，生咗兩個女宮澤艾瑪、宮澤沙羅；而大仔宮澤裕夫係一位建築家。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
國會表決彈劾案
**第二次當勞侵彈劾案**（英文：Second impeachment of Donald Trump），係指2021年1月13號，美國眾議院通過彈劾議案，用煽動叛亂嘅罪行彈劾美國第45任總統當勞侵。佢係美國歷史上第一位被彈劾兩次嘅總統，亦係美國歷史上第一位俾人彈劾兩次嘅官員。

呢次彈劾係因為當勞侵嘗試推翻2020年美國總統選舉結果（英文：Attempts to overturn the 2020 United States presidential election）、被指向佐治亞州州務卿施壓造票，同埋喺2021年1月6號涉嫌煽動群眾令到美國國會大廈山莊爆發衝突。

1月11號，美國眾議院超過兩百個支持者將彈劾議案提上日程，指控當勞侵「煽動對美國政府嘅叛亂」同埋煽動喺國會大廈嘅違法行為。1月13號，美國眾議院以232-197嘅比例通過彈劾議案。呢次對當勞侵嘅彈劾同時係美國史上第四次對美國總統嘅彈劾。呢次彈劾議案有十個共和黨眾議員嘅支持，係美國史上收到兩黨支持最多嘅彈劾，亦都係第一次多數黨黨團內所有嘅代表都支持彈劾。

2月14號，美國參議院以57票有罪對43票無罪結束呢次彈劾，因為支持票數未過有效票數嘅三分之二，裁定當勞侵無罪。

爭議
--

1月8號，共和黨參議員格雷厄姆發貼文，認為彈劾「弊大於利」、指責眾議院議長佩洛西同就嚟成為參議員多數黨領袖舒默只係關心自己嘅政治生涯。1月17號，佢喺信入面呼籲舒默舉行投票，直接駁返眾議院通過嘅彈劾議案。

1月12號，共和黨參議員史葛發貼文：「眾議院嘅彈劾投票只會導致更多仇恨同國家分裂。我反對彈劾當勞侵總統」。

哈佛大學嘅退休教授、喺第一次當勞侵彈劾案中為侵辯護、同喺2020年總統選舉入面支持拜登嘅律師德肖維茨反對第二次彈劾。佢認為當勞侵「冇犯一個可以被彈劾嘅罪行」。佐治華盛頓大學法學院嘅教授Jonathan Turley認為，一個新嘅彈劾案會「損傷憲法」。即使佢譴責當勞侵嘅言論，Turley教授仍然講，當勞侵嘅言論「會被美國最高法院認定係受到保護嘅言論」。佢亦都提到侵「從來未真正呼籲進行暴力或者騷亂」，又指出咗國會民主黨議員2020年發表嘅其他言論同樣鼓勵咗變成暴力嘅抗議活動。

攷
-

1. ↑  Fandos, Nicholas (2021-01-08). "How to Impeach a President in 12 Days: Here's What It Would Take". *The New York Times* (美國英文). ISSN 0362-4331. 喺2021-01-13搵到.
2. ↑  Graham, Lindsey (January 8, 2021). "If Speaker Pelosi pushes impeachment in the last days of the Trump presidency it will do more harm than good". Retrieved January 8, 2021 – via Twitter.
3. ↑  Graham, Lindsey. "Speaker Pelosi is hanging by a political thread, and Senator Schumer lives in fear of a primary from the radical left". Twitter. 喺2021-01-15搵到.
**第四紀**係新生代入面最後一個紀，由258萬年前一直去到而家，即係響新近紀之後，可以再細分做兩個世：更新世同全新世。

研究史
---

第四紀呢個名最早係意大利地質學家基奧雲尼·阿爾杜伊諾（Giovanni Arduino）喺1759年研究波河河谷沉積情況嗰時提出嘅。到1829年，法國地質學家儒勒·迪斯努瓦耶（Jules Desnoyers）引用佢呢個定義。佢喺研究塞納河低地嘅沉積層嗰陣發現有一層比新近紀重要新嘅岩層，而呢個岩層一直延伸到地殼表面。

第四紀嘅時期基本上同最近嘅冰河期（包括而家嘅冰川回退期）相符。另一種分法係將300萬年前北極結冰嘅開始作為第四紀嘅開端，噉嘅話上新世嘅最新嗰部分都計埋入第四紀。不過亦有人唔承認第四紀嘅存在，而將佢睇成第三紀嘅一部分。


| 地質時代 |
| --- |
| 冥古宙 | 太古宙 | 元古宙 | 顯生宙 |
| 隱生代 | 原生代 | 酒神代 | 雨海代 | 始太古代 | 古太古代 | 中太古代 | 新太古代 | 古元古代 | 中元古代 | 新元古代 | 古生代 | 中生代 | 新生代 |
| 成鐵紀 | 層侵紀 | 造山紀 | 固結紀 | 蓋層紀 | 延展紀 | 狹帶紀 | 拉伸紀 | 成冰紀 | 埃迪卡拉紀 | 寒武紀 | 奧陶紀 | 志留紀 | 泥盆紀 | 石炭紀 | 二疊紀 | 三疊紀 | 侏羅紀 | 白堊紀 | 古近紀 | 新近紀 | 第四紀 |
| 古新世 | 始新世 | 漸新世 | 中新世 | 上新世 | 更新世 | 全新世 |


  


|  |  |
| --- | --- |
| Stub icon | 呢篇地質年代學文係楔位文。歡迎幫維基百科擴寫佢。睇 • 論 • 改 • 歷 |
正門牌坊（正面）售票處門口附近煙霞亭
 **盤古王公園**（粵拼：pun4 gu2 wong4 gung1 jyun2）
係中國廣東廣州一公園兼景區，1993年起好，喺花都區獅嶺鎮西北邊嘅龍田面村入面，南靠山前旅遊大道同肇花高速；東靠京廣鐵路同廣清城軌；西靠前進村林場；北邊隔籬就係清遠清城區銀盞鎮一帶。佢亦係古「南海中盤古國」遺址之一，相傳係盤古王开天辟地之地。

公園入面嘅盤古王門樓同盤古王廟、山頂嘅煙霞亭，亦係成間公園入面嘅招牌景區之一。喺每年農曆八月十二同埋九月初九期間超多人流。

景區
--

### 門樓

正門招牌。有4條柱，入面兩條粗，出面兩條幼，代表嘅係惡龍惡獅收復，變成造福於民嘅龍獅。有5個天面，代表嘅係「金木水火土」呢五行。正面寫住「盤古王公園」五隻大字係由嶺南畫派大師——關山月寫出嚟。背面寫住「功德配天」四隻大字係由詩人——劉逸生所作，字係由花都區書法學會會長——湯耀負責寫出嚟。

### 盤古王廟

廟正門東邊條路上去400m即到。大清嘉慶十四年（1809年）起好，期間出現好多次燒冧，直到光緒廿四年（1898年）先至由民間出錢重起，兼喺三年後（1901年）起好；重喺1985年重新修輯咗次。個廟成日好多人嚟拜祭或訪問，好多時香火旺盛。

### 煙霞亭

山頂景區之一，從山腳到山頂需要行1.5～1.8km路程先至到。亦係花縣（而家係花都區）八景之首，有「盤古煙霞」嘅稱呼。座亭喺2006年（丙戌年）10月30號由廣州華尼有限公司負責出錢起好。入面有兩層樓同一條迴旋式樓梯。

飛同開放時間、注意事項
-----------

飛
* 入場一次CNY￥8
* 年紀≤6——免費
* 身高≤140cm——免費
* 年紀＞60（要有老人證）——免費
* 現役軍人（要有軍官證）、榮譽軍人（要有軍官證）——免費
* 殘疾人（要有殘疾證）——免費
* 團體（人數＞20）——八折優惠，起步價CNY￥128。
* 6＜年紀＜18——五折優惠
* 全日制大學（本科以下）——五折優惠
* 春節、國際勞動節、中華人民共和國國慶公眾假期——五折優惠

開放時間
* 每日08:00～17:00
* 盤古王誕：06:00～21:00
* 重陽節：24個鐘開放
* 發生橫風橫雨、行雷閃電、強颱風等惡劣天氣時，公園暫停開放。

注意事項
* 公園嘅林區入面唔畀用火或點著蠟燭上山或燒炮仗。
* 唔畀帶易燃易爆等有毒危險品入園。
* 大型狗隻唔畀入場
* 公園入面唔畀亂寫亂畫亂黐嘢，燒完啲蠟燭必須要掟入指定地方。
* 唔好爬上山上啲岩石或企（坐）喺懸崖邊
* 公園唔畀搞鹹濕、賭錢、吸毒等任何違法犯罪行爲。
* 未經批准，唔畀喺公園入面擺地攤或搞集會。
* 公園門樓入面場地淨畀臨時停車用，唔畀學揸車或練車。

連出去
---

* 盘古王公园 广州数字图书馆
* 盘古王旅游区 同程旅行
* 【廣州花都盤古王廟】廣州花都盤古王廟旅遊攻略簡介 永安旅遊
**裴楷**（粵拼：pui4 kaai2；237年—291年），字**叔則**（suk1 zak1），河東聞喜人（而家山西聞喜），係晉朝嘅官員、將領、名士。佢阿爺係裴茂，係漢朝嘅尚書令；老豆係裴徽，三國時曹魏嘅冀州刺史，係佢老豆嘅三仔；佢嘅伯爺係裴潛，有堂兄裴秀，堂侄裴頠。

佢同老豆裴徽、二哥裴康、細佬裴綽、二仔裴瓚、細侄裴遐、堂侄裴頠、堂細佬裴邈合稱爲「八裴」，啲人將佢同「八王」中嘅王夷甫相比。當時人讚佢係「玉人」。

生平
--

裴楷嘅老豆裴徽係有名嘅玄學家，同當時嘅學者交往密切。裴徽有四個仔，個個都成器，除咗大哥裴黎做將軍，其餘三兄弟都係做官，兼且都係名士，當中裴楷嘅才望最高。佢細個時就已經出名，受老豆影響，尤其精通《道德經》、《易經》，當時同王戎齊名。裴楷風神高邁，容儀俊爽，博覽羣書，對義理特別精通，時人稱呼佢做「玉人」，即係話佢嘅容貌舉止英俊出衆，就算頭髮亂、衫褲粗陋，個人都仲係好睇；又話「見裴楷就好似行埋座玉山，可以映照人樣。」（見裴叔則如近玉山，映照人也）。

於是鍾會向當時嘅大將軍司馬昭舉薦佢，話「裴楷清通，王戎簡要」，於是司馬昭闢拜佢做掾屬，之後遷任尚書郎，於是裴楷開始咗佢嘅仕途。謝鯤讚裴楷話佢「雋朗有識具，當時獨步」。到賈充改訂律令時，裴楷做當中嘅定科郎。做完件事後，曹魏皇帝召裴楷御前執讀，議論當中內容。裴楷嘅表現令衆人矚目。司馬炎做撫軍時，裴楷做參軍事。吏部郎缺時，司馬昭搵鍾會舉薦人，於是鍾會又舉薦佢上去。

晉朝初年，佢做中書郎，喺宮中出入，見到佢嘅人都幾尊敬佢。司馬炎登基後，想問卜睇下晉朝有幾代皇帝，卜出嘅結果話係「一」，皇帝即時唔開心，群臣亦驚慌，無人夠膽出聲。裴楷出來，以玄學上嘅「一」來講解占卜結果，令朝廷氣氛緩和返。於是佢轉做散騎侍郎，之後遷任散騎常侍、河內太守，然後入朝做屯騎校尉、右軍將軍，之後轉侍中。

石崇以佢自己係功臣嘅仔、有才氣，兼且同裴楷志趣唔同，而唔同裴楷交往。長水校尉孫季舒同石崇宴飲時因爲傲慢過度，石崇想上表免佢官，裴楷聽聞後，同石崇講「足下飲人狂藥，責人正禮，不亦乖乎！」來勸阻咗佢。

裴楷生性寬厚，生活唔知慳識儉，對奇珍異玩好有興趣，不過亦樂善好施。曾經因爲自己堂兄裴衍鍾意自己某間屋就送咗畀佢；梁王司馬肜、趙王司馬倫作爲皇族幾有錢，裴楷就請佢哋每年出幾百萬來接濟窮人，啲人笑佢疏財，佢答話：「令有餘嘅破費，來補足窮缺，呢個係天理。」（損有餘以補不足，天之道也）。佢嘅品德喺當時同山濤、和嶠齊名。晉朝皇帝曾經問裴楷當政得失，裴楷指出唯一嘅失係賈充之流嘅人喺朝廷，由於任愷、庾純亦指責賈充，於是皇帝調賈充出外，直到賈充嘅女嫁畀太子先整停件事。晉朝統一各地後，要公卿論政，裴楷就論述漢魏盛衰嘅軌跡，在座嘅人都歎服。

晉惠帝登基後，外戚楊駿執政。裴楷嘅仔裴瓚娶楊駿個女，但裴楷睇唔起楊駿，同呢個親家關係唔好。於是楊駿執政後，裴楷轉做衛尉，之後遷任太子少師，呢啲係閒職，無乜事做。到誅殺楊駿時，裴楷受牽連入獄，當時件事好倉促，啲人好驚，但裴楷好鎮靜，喺獄中攞紙筆寫信畀親屬。因爲傅祗救佢，於是出獄。太保衛瓘、太宰司馬亮話裴楷正直，抵賜爵，於是裴楷封爲臨海侯，食邑兩千戶。之後仲代替楚王司馬瑋做北軍中侯，兼散騎常侍，於是司馬瑋怨衛瓘、司馬亮掛住推薦裴楷而排斥佢，裴楷知道後唔敢任職，轉爲尚書。

當時由於八王之亂，局勢動盪，裴楷擔憂局勢，想調出朝廷避下，原本係要去做安南將軍、假節、都督荊州諸軍事，但臨行時司馬瑋發動叛亂，殺咗衛瓘、司馬亮。司馬瑋覺得裴楷之前搶佢北軍中侯個位，又同衛瓘、司馬亮係老襯，所以落令追殺裴楷。聽聞事變，裴楷匿去外父王渾屋企，同司馬亮個細仔一夜換咗八次埞匿，先至避過難。誅殺司馬瑋後，裴楷做中書令、侍中，同張華、王戎一齊掌控朝政大權。

裴楷有病（渴利疾），唔想擔任咁高職位。於是王渾幫佢表奏，想調佢去做光祿勳，但上面唔聽，結果要裴楷做光祿大夫、開府儀同三司。到佢病到瞓床時，黃門郎王衍去探佢，裴楷望住佢話：「竟未相識」，王衍亦感嘆裴楷嘅神采。裴楷好識睇人，包括王衍在內，佢賞識過嘅樂廣、夏侯玄、鍾會、傅嘏、山濤都係一時名士，其中樂廣仲係畀裴楷舉薦先至從此出名。

之後，裴楷屋企煮飯，啲穀米煮出來唔係變成拳頭噉，就係變到似血噉，有時仲變成蕪菁籽噉。出咗呢啲離奇事後，裴楷當年就過身，時年虛歲五十五歲，諡號元。

日後顧愷之幫裴楷畫像時，喺佢面上畫多三條鬚，啲人問佢原因，佢話噉先畫得出佢嘅才識，睇畫嘅人先發覺呢三條鬚加得好。

評價
--

* 時人：見裴叔則如近玉山，映照人也
* 鍾會：裴楷清通，王戎簡要
* 武陔：戎尚約，楷清通。
* 王衍：「見裴令公精明朗然，籠蓋人上，非凡識也。若死而可作，當與之同歸」（有講法話係王戎講嘅）「雙眸閃閃，若巖下電，精神挺動」
* 王渾：楷性不競於物
* 《晉諸公贊》：楷特精易義
* 顧愷之：裴楷儁朗有識具
* 房玄齡：秀則聲蓋朋僚，稱為領袖。楷則機神幼發，目以清通。俱為晉氏名臣，良有以也。

家屬
--

* 阿爺：裴茂
* 老豆：裴徽，「八裴」之一。
* 叔伯及堂兄弟、堂侄
	+ 裴潛
		- 裴秀
			* 裴頠，「八裴」之一。
	+ 裴儁
		- 裴越
	+ 裴輯
	+ 裴綰
		- 又有堂細佬裴邈，「八裴」之一。
* 兄弟及侄
	+ 大哥裴黎
	+ 二哥裴康，「八裴」之一。
	+ 細佬裴綽，「八裴」之一。
		- 裴遐，「八裴」之一。
* 老婆
	+ 王渾嘅女
* 仔女同孫
	+ 裴輿，字祖明，官至散騎侍郎，娶司馬亮女。
	+ 裴瓚，字國寶，中書郎，娶楊駿女，誅殺楊駿時畀亂兵殺害。「八裴」之一。
	+ 裴憲，字景思，豫州刺史，《晉諸公贊》話佢「有清識」。
		- 裴挹
		- 裴瑴
	+ 裴禮
	+ 裴遜
	+ 有粒女，嫁畀衛瓘嘅仔。

註
-

1. 1 2  司馬昭喺255年開始做大將軍。

攷
-

1. ↑  劉義慶. 〈品藻〉. 《《世說新語》》. 正始中，人士比論……又以八裴方八王：裴徽方王祥，裴楷方王夷甫，裴康方王綏，裴綽方王澄，裴瓚方王敦，裴遐方王導，裴頠方王戎，裴邈方王玄。
2. 1 2  劉義慶. 〈容止〉. 《《世說新語》》.
3. 1 2  劉義慶. 〈巧藝〉. 《《世說新語》》.
4. 1 2  劉義慶. 〈賞譽〉. 《《世說新語》》.
5. ↑  劉義慶. 〈德行〉. 《《世說新語》》.

參攷資料
----

* 房玄齡. 〈列傳第五：裴楷傳〉. 《《晉書》》.
* 陳壽（著）；裴松之（注）. 〈魏書：和常楊杜趙裴傳 — 裴潛傳〉. 《《三國志》》. 潛少弟徽，字文季，冀州刺史。……次楷，字叔則，侍中中書令、光祿大夫、開府。……康、楷、綽皆為名士，而楷才望最重。晉諸公贊曰：……楷少與琅邪王戎俱為掾發名，鍾會致之大將軍司馬文王曰：「裴楷清通，王戎簡要。」文王即闢為掾，進歷顯位。謝鯤為樂廣傳，稱楷雋朗有識具，當時獨步。……楷子瓚，中書郎。次憲，豫州刺史。……瓚、遐並有盛名，早卒。晉諸公贊稱憲有清識。
**2018年二十國集團布宜諾斯艾利斯峰會**（英文：2018 G20 Buenos Aires summit），係二十國集團第十三次高峰會，2018年喺阿根廷布宜諾斯艾利斯舉行。

籌備工作
----

阿根廷代表主持2018年二十國集團峰會，由財政部長阿方索·普拉特·蓋伊（Alfonso Prat-Gay）同德國聯邦財政部長沃爾夫岡·朔伊布勒ㄧ齊合作籌備。

開幕
--

2018年二十國集團峰喺11月30號喺阿根廷首都布宜諾斯艾利斯開幕，開幕禮由東道主阿根廷總統馬克里主持。馬克里喺開幕禮上致辭，呼籲各國繼續支持多邊貿易主義，馬克里明白國同國之間係有分歧，但希望呢個峰會可以幫到大家求同存異，促進對話。馬克里希望今次峰會能夠為世界未來十年嘅共識奠定基礎。

參考
--

1. ↑  Natasha Niebieskikwiat (2016-06-28). "Argentina fue elegida sede del G-20 para 2018" (英文). clarin. 喺2016-07-31搵到.
2. ↑  DyN y Télam (2016-07-23). "Prat-Gay en el G-20 en China: viajó para buscar financiamiento y ratificar que la Argentina presidirá el grupo en 2018" (西班牙文). LA NACION. 原著喺2017-04-29歸檔. 喺2016-08-01搵到.
3. ↑  凌俊賢 (2018-12-01). 〈二十國集團（G20）峰會周五（11月30日）在阿根廷首都布宜諾斯艾利斯揭幕，東道主阿根廷總統馬克里（Mauricio Macri）在開幕式發言，呼籲各國，支持多邊主義。〉 (中文). HK01.com. 喺2018-12-02搵到.

出面網頁
----

* 2018年二十國集團布宜諾斯艾利斯峰會嘅官方網站